CELEX: 52019PC0607
Language: bg
Date: 2019-11-19
Title: Предложение за РЕШЕНИЕ НА СЪВЕТА относно позицията, която трябва да се заеме от името на Европейския съюз в Съвета на министрите на Енергийната общност и в Постоянната група на високо равнище на Енергийната общност (Кишинев, 12 и 13 декември 2019 г.)

ЕВРОПЕЙСКА КОМИСИЯ
            Брюксел, 19.11.2019
            COM(2019) 607 final
            ПРИЛОЖЕНИЯ 
            към предложението за решение на Съвета
            
            относно позицията, която рябва да се заеме от името на Европейския съюз в Съвета на министрите на Енергийната общност и в Постоянната група на високо равнище на Енергийната общност (Кишинев, 12 и 13 декември 2019 г.)
            
               
         
         
            
               ПРИЛОЖЕНИЕ 1
            
            
            
               Съвет на министрите
            
            
               1.РЕШЕНИЕ ЗА ПРИЕМАНЕ НА БЮДЖЕТА НА ЕНЕРГИЙНАТА ОБЩНОСТ И ФИНАНСОВИТЕ ВНОСКИ ЗА ПЕРИОДА 2020—2021 г.;
            
            
               Позицията, която трябва да се заеме от името на Европейския съюз, е в полза на одобрение на решението за приемане на бюджета на Енергийната общност и финансовите вноски за периода 2020—2021 г. в съответствие с решение на Комисията от 6 ноември 2019 г. за изготвяне на предложение на Комисията до Съвета на министрите на Енергийната общност относно бюджета на Енергийната общност за периода 2020—2021 г., C(2019)7828 final, и проекта на процедурен акт на Съвета на министрите, приложен като допълнение към настоящото приложение.
            
            
               2.РЕШЕНИЯ ПО ЧЛЕН 91, ПАРАГРАФ 1 от ДСЕО ЗА УСТАНОВЯВАНЕ НА НАРУШЕНИЕ НА СПОРАЗУМЕНИЕТО В СЛЕДНИТЕ СЛУЧАИ: ДЕЛО ECS-10/17 (СЪРБИЯ), ДЕЛО ECS-13/17 (СЪРБИЯ), ДЕЛО ECS 6/18 (КОСОВО *);
            
            
               а)Позицията, която трябва да се заеме от името на Европейския съюз, е в полза на одобрение на проектите за решения съгласно член 91, параграф 1 от ДСЕО за установяване на нарушение по дело ECS-10/17 (Сърбия), при условие че obiter dictum в точка (71) от обоснованото искане се премахне, дело ECS-13/17 (Сърбия) и дело ECS-6/18 (Косово*). 
            
            
               3.РЕШЕНИЯ ПО ЧЛЕН 92, ПАРАГРАФ 1 ОТ ДСЕО ЗА: НАЛАГАНЕ ИЛИ УДЪЛЖАВАНЕ НА СРОКА НА МЕРКИТЕ ЗА БОСНА И ХЕРЦЕГОВИНА ПО ДЕЛА ECS-8/11, ECS-2/13 И ECS-6/16; ЗА СЪРБИЯ ПО ДЕЛА ECS-3/08 И ECS-9/13;
            
            
               Позицията, която трябва да се заеме от името на Европейския съюз, е в полза на одобрение на проектите за решения по член 92, параграф 1 от ДСЕО по отношение на Босна и Херцеговина по дела ECS-8/11, ECS-2/13 и ECS-6/16 и по отношение на Сърбия по дела ECS-3/08 и ECS-9/13. 
            
            
            
               
            
               ДОБАВКА КЪМ ПРИЛОЖЕНИЕ 1
            
            
            
               ПРОЦЕДУРЕН АКТ НА 
            
            
               СЪВЕТЪТ НА МИНИСТРИТЕ НА ЕНЕРГИЙНАТА ОБЩНОСТ
            
            
            
               2019/PA/01/MC-EnC: Относно приемането на бюджета на Енергийната общност за периода 2020—2021 г. и относно вноските на страните в бюджета 
            
            
            
               Съветът на министрите на Енергийната общност,
            
         
         
            
            
               като взе предвид Договора за създаване на Енергийна общност, и по-специално членове 73,74, 86 и 88 от него,
            
            
            
               като взе предвид решението на Комисията от........................... за изготвяне на предложение на Комисията до Съвета на министрите на Енергийната общност относно бюджета на Енергийната общност за периода 2020—2021 г., 
            
            
            
               като взе предвид членове 24 и 25 от процедурите на Енергийната общност за съставяне и изпълнение на бюджета, одит и инспекции, 
            
            
            
               като има предвид, че Съветът на министрите приема двугодишен бюджет за покриване на оперативните разходи на Енергийната общност, необходими за функционирането на нейните институции, 
            
            
            
               като има предвид, че всяка страна участва в бюджета на Енергийната общност, както е определено в приложение IV към Договора за създаване на Енергийна общност,
            
            
            
               РЕШИ:
            
            
            
               Член 1
            
            
            
               Бюджетът на Енергийната общност за финансовата 2020 и 2021 година, изложен в приложението към настоящия процедурен акт, се приема.
            
            
            
               Член 2
            
            
            
               Считано от 1 януари 2020 г., вноските в бюджета на Енергийната общност от страните са посочени в приложението към настоящия процедурен акт. 
            
         
         
            
            
               Член 3
            
            
            
               Адресати на настоящото решение са всички страни и институции по Договора за създаване на Енергийна общност. 
            
            
            
               Член 4
            
            
            
               Директорът на Секретариата на Енергийната общност осигурява достъп до настоящия процедурен акт и приложението към него на всички страни и институции по Договора за създаване на Енергийна общност в срок от 7 дни след приемането му.  
            
            
            
            
            
               Прието в Кишинев на 13 декември 2019 г.
            
            
            
            
               За Съвета на министрите 
            
            
            
            
               ………………..
            
            
               Председателство
            
            
         
         
            
            
            
               
            
               Приложение 
            
            
            
               към решението на Комисията за изготвяне на предложение на Комисията до Съвета на министрите на Енергийната общност относно бюджета на Енергийната общност за периода 2018—2019 г.
            
            
            
               Обяснителен меморандум на бюджета на Енергийната общност за периода 2020—2021 г.
            
            
            
               1.Контекст на предложението 
            
            
               1.1.Основание съгласно Договора 
            
            
            
               В членове 73 и 74 от Договора за създаване на Енергийна общност (наричан по-долу „Договорът“) се посочва, че по предложение на Европейската комисия Съветът на министрите приема единодушно бюджета на енергийната общност с процедурен акт на всеки две години. Той също така покрива оперативните разходи на енергийната общност, необходими за функционирането на нейните институции. 
            
            
               Настоящото предложение за бюджет и обяснителният меморандум бяха изготвени от директора съгласно изискванията на член 30 от Процедурите на Енергийната общност за съставяне и изпълнение на бюджета, одит и инспекция (наричани по-долу „бюджетни процедури“) . 
            
            
               1.2.Разпоредби за бюджета на Енергийната общност за периода 2020—2021 г.
            
            
               Ръководните принципи и разпоредби за изготвянето на бюджета (относно съдържанието и структурата) са изложени в бюджетните процедури на Енергийната общност (изменени през 2014 г.). 
            
            
               Допълнителен принцип, прилаган за първи път в процеса, е свързан с въвеждането на принципи за бюджетиране, основано на дейности (БД) в бъдещата схема за отчитане на Енергийната общност. 
            
            
               2.Описание на работната програма за периода 2020—2021 г.
            
            
            
               Като същевременно отразяват и необходимостта от справяне с новите предизвикателства, приоритетите на Енергийната общност и нейните институции, включително Секретариата, ще бъдат категорично насочени към ключовите цели, установени от Договора:  
            
         
         
            
            
               3.Разширяване на обхвата на правилата и принципите на вътрешния енергиен пазар на ЕС, като въз основа на правно обвързваща рамка се включат държави от Югоизточна Европа, Черноморския регион и отвъд него 
            
            
               4.Създаване на устойчива регулаторна и търговска рамка, способна да привлече инвестиции в производството на електроенергия и мрежите;
            
            
               5.Създаване на интегриран енергиен пазар, който дава възможност за трансгранична търговия с енергия и интегриране с пазара на ЕС;
            
            
               6.Повишаване на сигурността на доставките, за да се гарантира стабилно и непрекъснато снабдяване с енергия, което е от основно значение за икономическото развитие и социалната стабилност;
            
            
               7.Подобряване на състоянието на околната среда във връзка с енергийните доставки в региона и насърчаване на използването на енергия от възобновяеми източници и енергийна ефективност; както и
            
            
               Секретариатът ще продължи да подкрепя договарящите страни при транспонирането и прилагането на достиженията на правото на ЕС.  В ситуации, в които липсва напредък, експертите на Секретариата ще се ангажират все повече с отделни случаи, като предоставят специализирана подкрепа — чрез специфични за всяка държава мисии за изпълнение или чрез управлението на външни консултантски услуги. Механизмът за изпълнение съгласно Договора, подкрепен от медиация и разрешаване на спорове, ще продължи да служи като важен инструмент за подкрепа на процеса на прилагане на Договора в случаите, когато други видове подкрепа не са успели (напр. изготвяне, споделяне на знания, изграждане на капацитет). 
            
            
            
               В същото време Регламентът относно интегритета и прозрачността на енергийния пазар (REMIT) и мрежовите кодекси и основните насоки за природния газ, приети неотдавна от органите за вземане на решения на Енергийната общност, ще трябва да бъдат транспонирани и приложени. По-нататъшните задачи по свързани с инфраструктурата въпроси (свързани с проекти от интерес за Енергийната общност (ПИЕО)/проекти от взаимен интерес (ПВИ)) ще останат в дневния ред на Секретариата и ще изискват редовно докладване в съответствие с приложимия регламент. 
            
            
            
               Общите политически насоки относно целите за 2030 г. на договарящите се страни на Енергийната общност, приети през декември 2018 г., поставят бъдещия акцент на работата на Енергийната общност в областта на декарбонизацията. На посоченото декемврийско заседание Съветът на министрите обяви, че ще работи за включването на пакета за чиста енергия. Първите части от пакета, които могат да бъдат включени в достиженията на правото на ЕС още през 2019 г., са преработената Директива за енергията от възобновяеми източници, изменената Директива относно енергийната ефективност и изменената Директива относно енергийните характеристики на сградите, както и Регламентът относно управлението. Това ще доведе до допълнителни задачи и задължения на договарящите се страни и ще изисква нови усилия от страна на Секретариата. Особено предизвикателство ще бъде подготовката и приемането на националните планове в областта на енергетиката и климата.
            
            
               Освен това в достиженията на правото на ЕС относно сигурността на доставките на газ и в съществуващите и бъдещите мрежови кодекси се предвиждат редица нови задачи за Секретариата и за Регулаторния съвет на Енергийната общност (РСЕО). 
            
            
               Освен това приемането на процедурни актове от Съвета на министрите относно създаването и работата на Координационната група на операторите на разпределителни системи за електроенергия в Енергийната общност и на Координационната група на Енергийната общност за киберсигурност и критична инфраструктура ще доведе до редица нови задачи, например организирането и подготовката на заседания, цялостната подкрепа за съдържанието за работните групи и т.н. 
            
            
               Със съществуващите и новите задачи, произтичащи от мандата на Секретариата, списъкът на задълженията за докладване към различни институции на Енергийната общност (например Съвета на министрите, РСЕО, ПГВР) и Европейската комисия постоянно нараства. Подробна информация относно задълженията за докладване е представена в приложение II към работната програма. 
            
            
               Като цяло работата на Секретариата отразява три основни приоритетни области в съответствие с член 67 от Договора: 
            
            
            
               –Дейност 1 (Д1) — Прилагане на достиженията на правото на ЕС съгласно член 67, буква б) от Договора, с акцент върху помощта, предоставяна на договарящите се страни в подкрепа на правилното изпълнение на задълженията по Договора и годишен доклад за напредъка до Съвета на министрите; 
            
            
               –Дейност 2 (Д2) — оказва съдействие на донорите и на Европейската комисия при координирането на дейността на донорите съгласно член 67, буква в), включително съдействие при работата на донорската общност в областите от обхвата на Енергийната общност в приобщените страни; както и  
            
            
               –Дейност 3 (Д3) — Административна подкрепа за институции и органи в съответствие с член 67, буква а) по отношение на улесняването и организацията на работата на институциите на Енергийната общност и работните органи, създадени с решения на Съвета на министрите.
            
            
               Основните дейности, както са определени в работната програма за целите на докладването, са допълнително разделени на действия (вж. приложение I към работната програма за периода 2020—2021 г.). По нататък докладването относно усвояването на бюджета ще се извършва в съответствие с определените дейности (вж. по-горе Д1-Д3) и съответните показатели. 
            
         
         
            
               Настоящият документ обаче разглежда планирането на ресурсите в съответствие с принципите на бюджетните процедури (вж. по-долу). 
            
            
               8.Бюджетни допускания 
            
            
               Основното допускане в подкрепа на предложението за бюджета е, че стабилната правна и финансова рамка ще продължи да се прилага за дейностите на Енергийната общност. Планираните изменения на Договора с цел подобряване на неговото функциониране, които Съветът на министрите е планирал да приеме през 2019 г. и които са подкрепени от председателството и Секретариата, са първа стъпка от уверението, че Общността ще продължи да работи за постигането на целите на Енергийната общност, като отговаря на изискванията за създаване на единен вътрешен енергиен пазар. По отношение на финансовото планиране за периода 2020—2021 г. беше взет предвид опитът от изпълнението на бюджета през предходните три години, както и стратегическото планиране на бъдещите задачи и дейности, представени в работната програма. 
            
            
               9.Структура на бюджета на Енергийната общност 
            
            
               Финансовото планиране следва предварително определената структура на бюджета чрез предоставяне на приложимите правила. Тази стабилна рамка, предоставена за планирането на разходите и приходите от създаването на Енергийната общност, дава възможност за многогодишно сравняване на използването на резултатите. 
            
            
               Представеният бюджет се разпределя по четири бюджетни реда („БР“), които са човешки ресурси, пътни разноски, административни и други разходи, услуги, които са подробно описани в бюджетните позиции (различен брой в различни бюджетни редове). Всяка бюджетна позиция се състои от предварително определени сметки, които създават група от сметки, представляващи определена категория разходи, свързани с бюджетните редове. Обясненията, дадени в настоящия раздел, са приложими и за двете години 2020—2021 г.
            
            
            
               9.1.Бюджетен ред: Човешки ресурси 
            
            
               Бюджетен ред I включва разходи за човешки ресурси. Тази част от бюджета се определя в съответствие с одобреното щатно разписание и следва установените таблици на заплатите. 
            
            
               В основата на предложението стои съществуващата организационна структура на Секретариата. Бюджетът за бюджетния ред „Човешки ресурси“ е резултат от следните съображения:
            
            
               –Съответно през 2020 г. и 2021 г. заплатите се индексират с инфлационен коефициент от 2 %; както и
            
            
               –Предвижда се непрекъснато насърчаване на временната заетост в рамките на схемите за командироване и стажове. Командироването, използвано като форма за укрепване на административния капацитет на договарящите страни, ще продължи да се използва през периода 2020—2021 г. за допълване на екипа на Секретариата със специфичен технически експертен опит от националните администрации и други организации. Стажовете имат за цел да подпомагат персонала, както и да разпространяват знания за Енергийната общност и да допринасят за изграждането на капацитет. Финансовите предположения в предложения бюджет предвиждат средства за около 60 човекомесеца за стажове
                  1
                и 24 човекомесеца за командироване. Броят на временно наетите служители се брои въз основа на ангажимент за 1 година, т.е. общо пет едногодишни стажа и 2 едногодишни командировки, планирани за 2020 г. (общо 7 временни). 
            
            
            
               9.2.Бюджетен ред: Пътуване  
            
            
               Бюджетен ред II включва разходи, свързани с разрешени пътувания на служители на Секретариата от името на Енергийната общност, които извършват дейности, свързани с прилагането на Договора. 
            
            
               Разходите са свързани основно с мисии на договарящите страни или техническа помощ за преглед на изпълнението на задълженията по Договора. Този бюджет съдържа и средства за обосновани пътувания, свързани с организацията и участието на персонала на различни срещи и конференции, включително тези на институциите на Енергийната общност, като оратори и др. 
            
            
               Структурата на бюджета за пътни разноски е планирана и съставена от:
            
            
               –Разходи за полети и инцидентни разходи; както и
            
            
               –Дневни надбавки
                  2
               . 
            
            
         
         
            
               9.3.Бюджетен ред: Административни
            
            
               Бюджетен ред III включва разходи, които увеличават или променят активите на Енергийната общност, и други разходи за офис инфраструктура (наем, канцеларски материали, консумативи и други услуги), които са необходими за функционирането на Секретариата като институция по Договора.
            
            
               Този бюджетен ред включва следните бюджетни позиции:
            
            
            
               –Наем: Оценка на разходите за наемане на  помещения за офиси. В тази бюджетна позиция се отчита дарението, което се получава от страната домакин (Австрия), към общия бюджет на Енергийната общност
                  3
               . 
            
            
               –Офисно оборудване: Тази бюджетна позиция отразява необходимостта от актуализиране на оборудването (по-специално ИТ и свързаните с тях офисни мебели), за да се осигури максимална сигурност на работната среда, процесите и обработваните данни. Този бюджетен ред се състои от следните бюджетни сметки: хардуер, софтуер, офисно оборудване и активи с ниска стойност. Бюджетирането на общите разходи за 2020 г. следва плана за информационните технологии, който оценява обмена на хардуера (ИТ оборудване за персонала — преносими компютри, принтери и сървъри в областта на ИТ администрацията) и съответния софтуер. То включва също така лицензи за функционирането на съществуващия софтуер, необходим за уебсайта на Енергийната общност и за вътрешната счетоводна програма за управление на сметките на Енергийната общност.
            
            
               –Консумативи: Този бюджетен ред се състои от следните сметки: канцеларски материали, ремонт и поддръжка, както и почистване на офиси, текущи разходи и разходи за електричество за помещенията. 
            
            
               –Други услуги: Предвиденият бюджет по бюджетна позиция „Други услуги“ отразява необходимите средства за превозвачи и транспорт от трети страни, пощенски такси, други оперативни разходи и разходи за комуникация (телекомуникации).
            
            
            
               9.4.Бюджетен ред: Други разходи и услуги
            
            
               Бюджетен ред IV се отнася до други разходи, свързани с дейностите, които са необходими за функционирането на Секретариата и на другите институции по Договора (Съвет на министрите, ПГВР, РСЕО и форуми). 
            
            
                Този бюджетен ред се състои от следните бюджетни позиции: 
            
            
               –Реклама, комуникации и представителство: Обхваща работата, извършвана в областта на връзките с обществеността, свързана с издаването на публикации от Секретариата (т.е. публикуване на нови издания на правната рамка, доклади за изпълнение и др.), рекламата, необходима за целите на възлагането на поръчки и търсенето на персонал, както и разходите за представителство; 
            
            
               –Проучвания, научни изследвания и консултации: Опитът показва, че техническата подкрепа чрез проучвания е много полезен инструмент за постигане на целите на Енергийната общност. Научните изследвания и консултациите са свързани с областите на работа, очертани в работната програма на Енергийната общност (вкл. РСЕО); 
            
            
               –Разходи за услуги, възложени на външни изпълнители (информационни технологии, заплати и др.): Този бюджетен ред съответства на изпълнението на дейности и задачи, свързани с управлението на информационните технологии (дейност, възложена на външен изпълнител), техническата поддръжка на уебсайта на Енергийната общност (както в административен аспект, така и по отношение на външните потребители), както и договорите за лизинг на офисно оборудване (напр. копирни машини и принтери), както и за поддръжката на съществуващите ИТ решения в областта на администрацията, счетоводството и човешките ресурси (бази данни за отчетност и човешки ресурси); 
            
            
               –Разходи за одит, правни и финансови консултации: Този бюджетен ред включва средства за външни одити, както и за възложени на външни изпълнители правни услуги и финансови договори за заплати и счетоводство
                  4
               ; 
            
            
               –Финансови услуги: Включва банковите и трансакционните такси; 
            
            
               –Разходи за събития: Този бюджетен ред включва разходите, свързани с организирането на всички редовни и ad hoc събития, включително: наемане на помещения и оборудване, кетъринг, техническо оборудване; .; 
            
            
               –Възстановяване на разходи: Обхваща пътните разноски, свързани с участието на представители на договарящите страни и/или на наблюдатели на институционалните срещи, семинари и други събития, организирани от Секретариата на Енергийната общност; изпълнението на този бюджет следва отделен набор от правила за възстановяване на разходите. По принцип от създаването на Енергийната общност се прилагат едни и същи правила за възстановяване на разходите за транспорт и настаняване. както и
            
            
               –Обучение: Тази бюджетна позиция обхваща разходите, свързани с обучението, образованието, вътрешните годишни срещи на персонала на Секретариата и преди всичко образователните мерки, предлагани на представителите на договарящите се страни. 
            
         
         
            
               10.Бюджет на Енергийната общност за 2020 г. 
            
            
               Предложеният бюджет за 2020 г. съответства на представената от Комисията стойност и е на равнището на бюджета за 2019 г. (4 812 073 EUR). Както всяка година, вноската на ЕС (94,78 % от бюджета на Енергийната общност) зависи от окончателното приемане на бюджета на ЕС за 2020 г.
            
            
            
               5.1. Бюджетен ред 1: Човешки ресурси за 2020 г.
            
            
               В сравнение с 2019 г. е налице 3,7 % увеличение на финансовите средства, поискани за бюджетен ред 1. Това се дължи на искането за две нови експертни длъжности (за подробности и обосновка вижте приложената работна програма), които ще бъдат наети през следващата година, и на инфлационна корекция от 2 %.  
            
            
               Този бюджетен ред се състои от заплати за постоянни служители (за ограничени договори, които подлежат на удължаване) и временно наети служители (стажанти, командировани служители). Заплатите са освободени от национален данък върху доходите, без допълнителни обезщетения (пенсионни права, здравно осигуряване, за безработица), с изключение на застраховка срещу злополука. Не се предлагат допълнителни помощи и обезщетения. 
            
            
               Заплатите на служителите на Секретариата на Енергийната общност, приложими от 1 януари 2020 г., се основават на съществуващите нива на възнаграждения (2019 г.) и подлежат на инфлационна индексация от 2 %. 
            
            
               В този бюджетен ред са включени и средствата за временни назначения (24 човекомесеца за командировки и 60 човекомесеца за стажове) (през 2019 г.: 46,6 човекомесеца). Размерът на възнаграждението за командированите служители е коригиран, което позволява общият бюджет за временно нает персонал да се намали от 190 485 EUR на 175 432 EUR. Този вид заетост доказа, че осигурява добавена стойност за работата на Секретариата. Той е и най-добрият инструмент за ангажиране на млади специалисти или експерти от страните в работата на Енергийната общност. Освен това, временната заетост помага да се изпълнят изискванията за „географски баланс“ — както се изисква съгласно правилата за набирането, трудовите условия и уравновесеността на географското разпределение на персонала на Секретариата на Енергийната общност („Правила за наемане на персонал“). 
            
            
               Искането за увеличаване на персонала, както е обосновано в работната програма за периода 2020—2021 г., беше компенсирано чрез преразпределяне на бюджетните кредити между няколко бюджетни реда. 
            
            
            
               5.2. Бюджетен ред 2: Пътувания за 2020 г.
            
            
               Бюджетът за пътувания за 2020 г. (340 000 EUR) е с 8 % по-нисък в сравнение с 2019 г. (367 812 EUR). Прогнозната стойност за 2020 г. беше определена въз основа на опита от усвояването на бюджета през последните години. Ефективното планиране на бъдещи пътувания и мисии позволява задоволително изпълнение на дейностите в рамките на искания бюджет. 
            
            
            
               5.3. Бюджетен ред 3: Административни разходи за 2020 г.
            
            
               Увеличението от 6 % между 2019 г. (400 084 EUR) и 2020 г. (424 205 EUR) на бюджета за административни разходи е свързано с реалистичните предвиждания за наем и други услуги. През последните години на изпълнение и в двете бюджетни позиции бе отчетен недостиг на средства. 
            
            
            
               5.4. Бюджетен ред 4: Други разходи и услуги за 2020 г.
            
            
               Исканият общ бюджет за други разходи и услуги е с 6 % по-нисък за 2020 г. (1 395 000 EUR), отколкото за 2019 г. (1 486 956 EUR). Това се разглежда като корекция на планирането в различни бюджетни редове. Въз основа на реалните предишно усвоени суми във всички бюджетни позиции се приема, че този бюджет ще бъде достатъчен за продължаване на дейностите по този бюджетен ред. 
            
            
               11.Бюджет на Енергийната общност за 2021 г.
            
            
               Предложеният бюджет за 2021 г. в размер на 4 812 073 EUR се основава на същото предположение за пълен екип съгласно щатното разписание, равнище на заплатите и всички други разходи, както за 2020 г. Увеличението на средствата за заплати се компенсира от намаляване на средствата за образование, обучение и консумативи.
            
         
         
            
               Все още не са налични стойности за бъдещата вноска на ЕС за 2021 г., тъй като се очаква резултатът от многогодишната финансова рамка за периода 2021—2027 г. Следователно настоящите стойности представляват предварителна индикация за средствата, необходими за функционирането на Енергийната общност за периода след 2020 г. 
            
            
               12.Приходна част на бюджета  за периода 2020—2021 г.
            
            
                     
                        Описание
                     
                  
                  
                     
                        Бюджет за 2019 г.
                     
                  
                  
                     
                        Бюджет за 2020 г.
                     
                  
                  
                     
                        Бюджет за 2021 г.
                     
                  
                  
                     
                        Промяна в бюджета за 2019 г. спрямо бюджета за 2020 г.
                     
                  
                  
                     
                        Промяна в бюджета за 2021 г. спрямо бюджета за 2020 г.
                     
                  
               
                     
                        1. Вноски в бюджета на страните
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Европейски съюз
                     
                  
                  
                     
                        4 560 883
                     
                  
                  
                     
                        4 560 883
                     
                  
                  
                     
                        4 560 883
                     
                  
                  
                     
                  
                  
                     
                  
               
                     
                        Република Албания
                     
                  
                  
                     
                        4331
                     
                  
                  
                     
                        4 331
                     
                  
                  
                     
                        4 331
                     
                  
                  
                     
                  
                  
                     
                  
               
                     
                        Босна и Херцеговина
                     
                  
                  
                     
                        9624
                     
                  
                  
                     
                        9 624
                     
                  
                  
                     
                        9 624
                     
                  
                  
                     
                  
                  
                     
                  
               
                     
                        Грузия
                     
                  
                  
                     
                        5293
                     
                  
                  
                     
                        5 293
                     
                  
                  
                     
                        5 293
                     
                  
                  
                     
                  
                  
                     
                  
               
                     
                        Косово*
                     
                  
                  
                     
                        3368
                     
                  
                  
                     
                        3 368
                     
                  
                  
                     
                        3 368
                     
                  
                  
                     
                  
                  
                     
                  
               
                     
                        Северна Македония
                     
                  
                  
                     
                        4812
                     
                  
                  
                     
                        4 812
                     
                  
                  
                     
                        4 812
                     
                  
                  
                     
                  
                  
                     
                  
               
                     
                        Молдова
                     
                  
                  
                     
                        4812
                     
                  
                  
                     
                        4 812
                     
                  
                  
                     
                        4 812
                     
                  
                  
                     
                  
                  
                     
                  
               
                     
                        Черна гора
                     
                  
                  
                     
                        2406
                     
                  
                  
                     
                        2 406
                     
                  
                  
                     
                        2 406
                     
                  
                  
                     
                  
                  
                     
                  
               
                     
                        Сърбия
                     
                  
                  
                     
                        26 948
                     
                  
                  
                     
                        26 948
                     
                  
                  
                     
                        26 948
                     
                  
                  
                     
                  
                  
                     
                  
               
                     
                        Украйна
                     
                     
                  
                  
                     
                        189 596
                     
                  
                  
                     
                        189 596
                     
                  
                  
                     
                        189 596
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        2. Дарения
                     
                  
                  
                     
                        p.m.
                     
                  
                  
                     
                        p.m.
                     
                  
                  
                     
                        p.m.
                     
                  
                  
                     
                  
                  
                     
                  
               
                     
                        3. Други приходи
                     
                  
                  
                     
                        p.m.
                     
                  
                  
                     
                        p.m.
                     
                  
                  
                     
                        p.m.
                     
                  
                  
                     
                  
                  
                     
                  
               
                     
                        Общо приходи
                     
                  
                  
                     
                        4.812.073
                     
                  
                  
                     
                        4.812.073
                     
                  
                  
                     
                        4.812.073
                     
                  
                  
                     
                        0%
                     
                  
                  
                     
                        0%
                     
                  
               
            
               13.Разходна част на бюджета за периода 2020—2021 г.
            
            
            
                     
                        Описание
                     
                  
                  
                     
                        Бюджет за 2019 г.
                     
                  
                  
                     
                        Бюджет за 2020 г.
                     
                  
                  
                     
                        Бюджет за 2021 г.
                     
                  
                  
                     
                        Промяна в бюджета за 2020 г. спрямо бюджета за 2019 г.
                     
                  
                  
                     
                        Промяна в бюджета за 2021 г. спрямо бюджета за 2020 г.
                     
                  
               
                     
                        1.Човешки ресурси
                     
                  
                  
                     
                        2 557 221
                     
                  
                  
                     
                        2 652 868
                     
                  
                  
                     
                        2 804 091
                     
                  
                  
                     
                        3,74%
                     
                  
                  
                     
                        5,70%
                     
                  
               
                     
                        2.Пътувания
                     
                  
                  
                     
                        367 812
                     
                  
                  
                     
                        340 000
                     
                  
                  
                     
                        340 000
                     
                  
                  
                     
                        -7,56%
                     
                  
                  
                     
                        0,00%
                     
                  
               
                     
                        3.Административни
                     
                  
                  
                     
                        400 084
                     
                  
                  
                     
                        424 205
                     
                  
                  
                     
                        414 205
                     
                  
                  
                     
                        6,03%
                     
                  
                  
                     
                        -2,36%
                     
                  
               
                     
                        4.Други услуги
                     
                  
                  
                     
                        1 486 956
                     
                  
                  
                     
                        1 395 000
                     
                  
                  
                     
                        1 253 777
                     
                  
                  
                     
                        -6,18%
                     
                  
                  
                     
                        -10,12%
                     
                  
               
                     
                        Общо разходи
                     
                  
                  
                     
                        4 812 073
                     
                  
                  
                     
                        4 812 073
                     
                  
                  
                     
                        4 812 073
                     
                  
                  
                     
                        0%
                     
                  
                  
                     
                        0%
                     
                  
               
            
            
               14.Подробности за разходната част на бюджета за периода 2020—2021 г.
            
            
               
                  
            
            
               15.Институционален бюджет (възстановяване на разходи и организиране на събития) 
            
            
               
                  
            
            
            
               16.Приложение IV към Договора: Таблица с вноските на страните за периода 2020—2021 г.   
            
            
                     
                        Страни
                     
                  
                  
                     
                        Вноска в %
                     
                  
                  
                     
                        Вноска в бюджета за 2020 г. 
                     
                     
                        (в евро)
                     
                  
                  
                     
                        Вноска в бюджета за 
                     
                     
                        2021 г. 
                     
                     
                        (в евро)
                     
                  
               
                     
                        Европейски съюз
                     
                  
                  
                     
                        94,78%
                     
                  
                  
                     
                        4 560 883
                     
                  
                  
                     
                        4 560 883
                     
                  
               
                     
                        Република Албания
                     
                  
                  
                     
                        0,09%
                     
                  
                  
                     
                        4 331
                     
                  
                  
                     
                        4 331
                     
                  
               
                     
                        Босна и Херцеговина
                     
                  
                  
                     
                        0,20%
                     
                  
                  
                     
                        9 624
                     
                  
                  
                     
                        9 624
                     
                  
               
                     
                        Грузия
                     
                  
                  
                     
                        0,11%
                     
                  
                  
                     
                        5 293
                     
                  
                  
                     
                        5 293
                     
                  
               
                     
                        Косово*
                     
                  
                  
                     
                        0,07%
                     
                  
                  
                     
                        3 368
                     
                  
                  
                     
                        3 368
                     
                  
               
                     
                        Севрна Македония
                     
                  
                  
                     
                        0,10%
                     
                  
                  
                     
                        4 812
                     
                  
                  
                     
                        4 812
                     
                  
               
                     
                        Молдова
                     
                  
                  
                     
                        0,10%
                     
                  
                  
                     
                        4 812
                     
                  
                  
                     
                        4 812
                     
                  
               
                     
                        Черна гора
                     
                  
                  
                     
                        0,05%
                     
                  
                  
                     
                        2 406
                     
                  
                  
                     
                        2 406
                     
                  
               
                     
                        Сърбия
                     
                  
                  
                     
                        0,56%
                     
                  
                  
                     
                        26 948
                     
                  
                  
                     
                        26 948
                     
                  
               
                     
                        Украйна
                     
                  
                  
                     
                        3,94%
                     
                  
                  
                     
                        189 596
                     
                  
                  
                     
                        189 596
                     
                  
               
                     
                  
                  
                     
                        4 812 073
                     
                  
                  
                     
                        4 812 073
                     
                  
               
            
            
               17.Щатно разписание за периода 2020—2021 г. 
            
            
         
         
            
               Забележка: 
            
            
               В това щатно разписание се посочва броят на постоянните и временните длъжности, предложени за изпълнение на задачите по съответната работна програма. 
            
            
               Броят на временните длъжности се изчислява на базата на 12-месечни назначения и може да варира в зависимост от индивидуалната продължителност на назначенията. 
            
            
            
                     
                  
                  
                     
                        2020г.
                     
                  
                  
                     
                        2021 г.
                     
                  
                  
                     
                        2019 г.
                     
                  
               
                     
                  
                  
                     
                        Постоянна длъжност
                     
                  
                  
                     
                        Временна длъжност
                     
                  
                  
                     
                        Постоянна длъжност
                     
                  
                  
                     
                        Временна длъжност
                     
                  
                  
                     
                        Постоянна длъжност
                     
                  
                  
                     
                        Временна длъжност
                     
                  
               
                     
                        Директор
                     
                  
                  
                     
                        1
                     
                  
                  
                     
                  
                  
                     
                        1
                     
                  
                  
                     
                  
                  
                     
                        1
                     
                  
                  
                     
                  
               
                     
                        Заместник директор*
                     
                  
                  
                     
                        1
                     
                  
                  
                     
                  
                  
                     
                        1
                     
                  
                  
                     
                  
                  
                     
                        1
                     
                  
                  
                     
                  
               
                     
                        Ръководител на звено или отдел
                     
                  
                  
                     
                        5
                     
                  
                  
                     
                  
                  
                     
                        5
                     
                  
                  
                     
                  
                  
                     
                        5
                     
                  
                  
                     
                  
               
                     
                        Експерти
                     
                  
                  
                     
                        19
                     
                  
                  
                     
                  
                  
                     
                        19
                     
                  
                  
                     
                  
                  
                     
                        17
                     
                  
                  
                     
                  
               
                     
                        Асистенти/ длъжностни лица
                     
                  
                  
                     
                        5
                     
                  
                  
                     
                  
                  
                     
                        5
                     
                  
                  
                     
                  
                  
                     
                        5
                     
                  
                  
                     
                  
               
                     
                        Временен персонал
                     
                  
                  
                     
                  
                  
                     
                        7
                     
                  
                  
                     
                  
                  
                     
                        7
                     
                  
                  
                     
                  
                  
                     
                        10
                     
                  
               
                     
                  
                  
                     
                        31
                     
                  
                  
                     
                        7
                     
                  
                  
                     
                        31
                     
                  
                  
                     
                        7
                     
                  
                  
                     
                        29
                     
                  
                  
                     
                        10
                     
                  
               
               *В бъдеще длъжността „Заместник директор” ще трябва да бъде ясно определена в Правилника за длъжностните лица и Правилата за наемане на служители
            
            
            
               ТАБЛИЦИ НА ЗАПЛАТИТЕ В ЕНЕРГИЙНАТА ОБЩНОСТ ЗА ПЕРИОДА 2020-2021 г.*
            
            
                     
                        Ниво/описание
                     
                  
                  
                     
                        На месец
                     
                     
                         (в евро)
                     
                  
                  
                     
                        Заплата за работа на пълен работен ден на месец
                     
                     
                         (в евро)
                     
                  
                  
                     
                        Заплата за работа на пълен работен ден на месец
                     
                     
                         (в евро)
                     
                  
               
                     
                  
                  
                     
                        2019 г.
                     
                  
                  
                     
                        2020 г.
                     
                  
                  
                     
                        2021 г.
                     
                  
               
                     
                        Директор
                     
                  
                  
                     
                        14 284
                     
                  
                  
                     
                        14 569
                     
                  
                  
                     
                        14 861
                     
                  
               
                     
                        Заместник директор**
                     
                  
                  
                     
                        9721
                     
                  
                  
                     
                        9916
                     
                  
                  
                     
                        10 114
                     
                  
               
                     
                        Ръководител на отдел/звено
                     
                  
                  
                     
                        7777
                     
                  
                  
                     
                        7933
                     
                  
                  
                     
                        8091
                     
                  
               
                     
                        Експерт
                     
                  
                  
                     
                        6514
                     
                  
                  
                     
                        6644
                     
                  
                  
                     
                        6777
                     
                  
               
                     
                        Асистент /Длъжностно лице
                     
                  
                  
                     
                        4767
                     
                  
                  
                     
                        4862
                     
                  
                  
                     
                        4960
                     
                  
               
                     
                        Командировано лице
                     
                  
                  
                     
                        3200
                     
                  
                  
                     
                        3200
                     
                  
                  
                     
                        3264
                     
                  
               
                     
                        Стажант
                     
                  
                  
                     
                        1611
                     
                  
                  
                     
                        1644
                     
                  
                  
                     
                        1677
                     
                  
               
               *  Цифрите са за работа на пълен работен ден.
            
            
               ** В бъдеще длъжността „Заместник директор” ще трябва да бъде ясно определена в Правилника за длъжностните лица и Правилата за наемане на служители
            
            
            
            
            
               Забележка: Работната програма на Енергийната общност за периода 2020—2021 г., която е приложение към настоящия процедурен акт, е приложена като придружаващ документ.
            
            
            
            
            
            
         
         
            
            
            
            
            
               ПРИЛОЖЕНИЕ 2
            
            
            
               ПГВР
            
            
               РЕШЕНИЕ НА ПОСТОЯННАТА ГРУПА НА ВИСОКО РАВНИЩЕ НА ЕНЕРГИЙНАТА ОБЩНОСТ ЗА ПРИЛАГАНЕТО НА РЕГЛАМЕНТ (ЕС) 312/2014 ЗА УСТАНОВЯВАНЕ НА МРЕЖОВ КОДЕКС ЗА БАЛАНСИРАНЕ НА ГАЗОПРЕНОСНИТЕ МРЕЖИ 
            
            
               Позицията, която трябва да се заеме от името на Европейския съюз, е в полза на одобрение на проекта за решение за прилагане на Регламент (ЕС) 312/2014 на Комисията, в съответствие с решението на Комисията от 6 ноември 2019 г. за изготвяне на предложение на Комисията за решение на Постоянната група на високо равнище на Енергийната общност относно прилагането на Регламент (ЕС) 312/2014 за установяване на Мрежов кодекс за балансиране на газопреносните мрежи, C(2019), 7831 final, 
            
            
            
               
            
               ПРИЛОЖЕНИЕ 3
            
            
            
               Въпроси, които не попадат в обхвата на член 218, параграф 9 от ДФЕС , но изискват политическо одобрение от Съвета
            
            
               1.ОБЩИ ПОЛИТИЧЕСКИ НАСОКИ ОТ 2019 Г. ОТНОСНО ЦЕЛИТЕ ЗА 2030 Г. И НЕУТРАЛНОСТТА ПО ОТНОШЕНИЕ НА КЛИМАТА ЗА ЕНЕРГИЙНАТА ОБЩНОСТ И НЕЙНИТЕ ДОГОВАРЯЩИ СТРАНИ 
            
            
               Позицията, която трябва да се заеме от името на Европейския съюз, е в подкрепа на приемането на проекта на общите политически насоки от 2019 г., приложен като допълнение към настоящото приложение.  Незначителни промени в настоящия проект на общите политически насоки от 2019 г. могат да бъдат одобрени от Комисията с оглед на коментарите на договарящите се страни на Енергийната общност преди или по време на заседанието на Съвета на министрите, без да е необходимо допълнително решение на Съвета.
            
            
               2.ГОДИШЕН ДОКЛАД ЗА ДЕЙНОСТИТЕ НА ЕНЕРГИЙНАТА ОБЩНОСТ ЗА ПЕРИОДА 2018—2019 Г.
            
            
               Позицията, която трябва да се заеме от името на Европейския съюз, е в подкрепа на приемането на проекта на годишния доклад за периода 2018—2019 г.
            
            
               3.РЕШЕНИЕ D/2019/01/MC-EnC ОТНОСНО ОСВОБОЖДАВАНЕТО ОТ ОТГОВОРНОСТ НА ДИРЕКТОРА НА СЕКРЕТАРИАТА 
            
            
               Позицията, която трябва да се заеме от името на Европейския съюз, е в подкрепа на приемането на проекта за освобождаване на директора от финансова отговорност за 2018 г.
            
         
         
            
            
               
            
               ДОБАВКА КЪМ ПРИЛОЖЕНИЕ 3
            
            
            
               Общи политически насоки от 2019 г.
            
            
               относно целите за 2030 г. и неутралността по отношение на климата за Енергийната общност и нейните договарящи страни 
            
            
            
            
            
               ВЪВЕДЕНИЕ
            
            
            
               На заседанието си през ноември 2018 г. Съветът на министрите прие Общи политически насоки относно целите за 2030 г. на договарящите страни на Енергийната общност. Насоките представляваха политическия консенсус относно определянето на три отделни цели до 2030 г. в областта на климата и енергетиката: цел за енергийна ефективност, цел за дела на възобновяемите енергийни източници и цел за намаляване на емисиите на парникови газове. Тези цели следва да са в съответствие с целите на ЕС за периода до 2030 г., да отразяват равностойната амбиция на договарящите се страни и да са съобразени със социално-икономическите различия, технологичното развитие и Парижкото споразумение относно изменението на климата. 
            
            
            
               Политическите споразумения, сключени от Съвета на Европейския съюз и Европейския парламент през 2018 г. и началото на 2019 г., дадоха възможност всички правила, въведени от пакета „Чиста енергия за всички европейци“ да влязат в сила от юни 2019 г. Понастоящем трите цели в областта на енергетиката и климата до 2030 г. (за намаляване на емисиите на парникови газове с най-малко 40 % в сравнение с 1990 г., за поне 32,5 % енергийна ефективност и поне 32 % енергия от възобновяеми източници) са изцяло залегнали в законодателството на ЕС.
            
            
            
               Директивата за енергията от възобновяеми източници от 2009 г. и Директивата относно енергийната ефективност от 2012 г. бяха приети и станаха част от правния ред на Енергийната общност с решение на Съвета на министрите, като включват цел за 2020 г. за енергийна ефективност в Енергийната общност като цяло и специфични цели за 2020 г. за енергия от възобновяеми източници за всяка договаряща се страна.
            
            
            
               През 2017 г. Съветът на министрите на Енергийната общност подчерта необходимостта от определяне на цели до 2030 г. по отношение на енергийната ефективност, енергията от възобновяеми източници и намаляването на емисиите на парникови газове. Това е в съответствие със задълженията на договарящите страни в процеса на присъединяване към ЕС, както и с оглед на ангажиментите, поети от държавите по линия на Рамковата конвенция на ООН по изменение на климата (РКООНИК) и Парижкото споразумение. 
            
            
            
               Като предварителна стъпка в рамките на процеса на определяне на целите Секретариатът на Енергийната общност започна външно проучване за установяване, ако е възможно, на методология за определяне на три цели в областта на енергетиката и климата въз основа на критериите, посочени в Общите политически насоки от 2018 г. Резултатите от проучването бяха подробно обсъдени и разгледани от техническата работна група на Комитета по въпросите на енергетиката и изменението на климата, с подкрепата на аналитични насоки от Комисията. Проучването, което приключи през юни 2019 г., предостави полезна основа за обсъждания. То обаче доказа също така, че съществуват някои ограничения в методологиите, свързани с качеството и достъпността на данните, както и аналитичния обхват на проучването в сравнение с традиционно използвания в ЕС капацитет. В резултат на това не е възможно да се направят ясни заключения и да се предложат точно определени цели за 2030 г. за Енергийната общност и нейните договарящи страни единствено въз основа на проучването. 
            
         
         
            
            
               Обсъжданията показаха, че ще е необходим допълнителен и по-усъвършенстван анализ, за да се предложат стабилни и надеждни цели в областта на енергетиката и климата за Енергийната общност и нейните договарящи страни с еднакво равнище на амбиция и в съответствие с целите на ЕС за 2030 г. Този анализ ще бъде направен в контекста на ново моделиране въз основа на методология на ЕС, която ще бъде стартирана от Европейската комисия.
            
            
            
               Освен това от съществено значение е процесът за определяне на целите за 2030 г. в Енергийната общност да отчита новите тенденции на ниво ЕС, по-специално евентуалното коригиране във възходяща посока на целите на ЕС за 2030 г. в контекста на новия европейски „Зелен курс“, обявен от новоизбрания председател на Комисията Урсула фон дер Лайен в нейните политически насоки.
            
            
            
               СЪВЕТЪТ НА МИНИСТРИТЕ НА ЕНЕРГИЙНАТА ОБЩНОСТ,
            
            
            
               като взе предвид член 47, буква а) от Договора за създаване на Енергийна общност (наричан по-долу за краткост „Договорът“) и точка VI от Процедурен акт 2006/01/MC-EnC за приемане на вътрешен процедурен правилник на Съвета на министрите на Енергийната общност,
            
            
            
               като признава необходимостта от осигуряване на ефективен отговор на предизвикателствата, породени от изменението на климата,
            
            
            
               като има предвид, че договарящите страни на Енергийната общност подкрепят призива за засилени мерки срещу изменението на климата, предвидени в Парижкото споразумение,
            
            
            
               като признава, че енергийният сектор е един от основните източници на емисии на парникови газове, и като има предвид тясната обвързаност между енергийната политика и климата,
            
            
            
               като отбелязва, че по време на първото заседание на Комитета по въпросите на енергетиката и изменението на климата, което се състоя във Виена на 5 септември 2017 г., беше признато, че стабилните национални планове в областта на енергетиката и климата до 2030 г. следва да съдържат три общи цели, а именно — за увеличаване на дела на енергията от възобновяеми източници в общото енергопотребление, за повишаване на енергийната ефективност и за намаляване на емисиите на парникови газове,
            
            
            
               като припомня заключенията на Съвета на министрите от декември 2017 г., в които се подчертава необходимостта от цели на Енергийната общност до 2030 г. по отношение на енергията от възобновяеми източници, енергийната ефективност и намаляването на емисиите на парникови газове, и се приветства декларацията на Европейската комисия да се работи по подходящи предложения до Енергийната общност за включване на подходящи разпоредби от бъдещото законодателство на ЕС в областта, след като това законодателство бъде прието в Европейския съюз,
            
            
            
               като припомня Препоръка 2016/02/MC-EnC на Съвета на министрите относно подготовката за изпълнението на Регламент (ЕС) 525/2013 относно механизъм за мониторинг и докладване на емисиите на парникови газове и Препоръка 2018/01/MC-EnC относно подготовката за изготвяне на интегрирани национални планове в областта на енергетиката и климата от договарящите страни на Енергийната общност,
            
         
         
            
            
               като признава значението за Енергийната общност на политическия консенсус на равнище ЕС относно целите на ЕС за 2030 г. чрез изменението на Директивата за енергийната ефективност, Директивата за енергията от възобновяеми източници и споразумението относно Регламента за разпределяне на усилията,
            
            
            
               като припомня Общите политически насоки от 2018 г. и политическия консенсус относно определянето на три отделни цели за 2030 г. в областта на енергетиката и климата за договарящите страни на Енергийната общност,
            
            
            
            
               като признава приноса на предварителната аналитична работа, извършена от Секретариата и външните експерти, с аналитични насоки от службите на Комисията, но като същевременно отбелязва, че са необходими допълнителни данни и методологичен анализ, за да се определят солидни и надеждни цели за 2030 г.,
            
            
            
               като признава необходимостта от висока степен на амбиция за постигане на неутралност по отношение на климата в съответствие с повишените амбиции на Европейския съюз да стане първият континент, който е неутрален по отношение на климата,
            
            
            
            
               СЪВЕТЪТ НА МИНИСТРИТЕ ПРИЕМА
            
            
            
               Общите политически насоки от 2019 г. относно целите за 2030 г. и неутралността по отношение на климата за Енергийната общност и нейните договарящи страни
            
            
            
               Настоящите Общи политически насоки от 2019 г. потвърждават отново политическия консенсус, постигнат на заседанието на Съвета на министрите през 2018 г. по отношение на целите за 2030 г. за договарящите страни на Енергийната общност. 
            
            
            
               Предвид нарастващата неотложна необходимост от ефективно справяне с неблагоприятното въздействие на изменението на климата, Общите политически насоки от 2019 г. представляват политически ангажимент на договарящите страни за преход към чиста енергия, насочен към постигането на неутрална по отношение на климата Енергийна общност, в съответствие с Парижкото споразумение, както и съобразно амбицията на ЕС за декарбонизация.  
            
            
            
               Трите отделни цели за 2030 г. в областта на енергетиката и климата (цел за енергийна ефективност, цел за дела на възобновяемите енергийни източници и цел за намаляване на емисиите на парникови газове) следва да бъдат определени в съответствие с целите на ЕС за 2030 г. Те следва да отразяват равностойната амбиция на договарящите се страни и да са съобразени със социално-икономическите различия, технологичното развитие и Парижкото споразумение относно изменението на климата. Те следва да се основават на възможно най-солидните и надеждни данни, произтичащи от разширения капацитет за моделиране, предложен от Европейската комисия чрез ново специализирано проучване за анализ и моделиране. 
            
         
         
            
            
               За да могат целите да насочват ефективно действията в областта на енергетиката и климата, те следва да бъдат определени като национални цели за всяка договаряща се страна и заедно да формират общата цел на равнището на Енергийната общност.
            
            
            
               При изготвянето на своите национални планове в областта на енергетиката и климата договарящите страни следва да използват политическия консенсус, постигнат в Общите политически насоки от 2018 г. 
            
            
            
               Съветът на министрите на Енергийната общност очаква включването на целите за 2030 г. за договарящите страни в правната рамка на Енергийната общност чрез приемането на изменените Директива за енергийната ефективност, Директивата за енергията от възобновяеми източници и Регламента относно управлението, както е посочено в ориентировъчния график, поместен в приложението. Препоръка 2018/1/MC-EnC на Съвета на министрите относно подготовката за изготвяне на интегрирани национални планове в областта на енергетиката и климата от договарящите страни на Енергийната общност и примерният график, посочен в нея, следва да се четат в контекста на настоящия график. 
            
            
            
            
            
            
            
               ПРИЛОЖЕНИЕ 
            
            
            
               Предстоящите етапи са описани в следния ориентировъчен график:
            
            
            
                     
                        Дати
                     
                  
                  
                     
                        Етап
                     
                  
               
                     
                        13 декември 2019 г.
                     
                  
                  
                     
                        Приемане на Общите политически насоки от 2019 г. на заседанието на Съвета на министрите
                     
                  
               
                     
                        ноември 2019 г. — март 2020 г.
                     
                  
                  
                     
                        [Подготвителна фаза за новото проучване]
                     
                  
               
                     
                        април 2020 г.
                     
                  
                  
                     
                        Стартиране от страна на Европейската комисия на ново външно проучване за разширяване на моделирането на ЕС в областта на енергетиката и климата до Енергийната общност
                     
                  
               
                     
                        април 2020 г. — декември 2020 г.
                     
                  
                  
                     
                        Комитетът по въпросите на енергетиката и изменението на климата и неговата техническа работна група редовно се информират за изпълнението на проучването и се консултират относно съответните аспекти
                     
                  
               
                     
                        В началото на 2021 г.
                     
                  
                  
                     
                        Представяне и обсъждане на резултатите от проучването в Комитета по въпросите на енергетиката и изменението на климата и неговата техническа работна група
                     
                  
               
                     
                        Пролетта на 2021 г.
                     
                     
                  
                  
                     
                        Одобряване от ПГВР на целите за 2030 г. за договарящите страни на Енергийната общност
                     
                  
               
                     
                        Средата на 2021 г.
                     
                  
                  
                     
                        Приемане от Съвета на министрите на Директивата за енергийната ефективност, Директивата за енергията от възобновяеми източници и Регламента относно управлението, адаптирани с оглед на целите за 2030 г. за договарящите страни 
                     
                  
               
         
         
            
                  
                     (1)
                  
                        Уредени от отделни Правила за командировани служители, стажанти и нает местен персонал.  
               
               
                  
                     (2)
                  
                        Секретариатът на Енергийната общност спазва дневните надбавки, публикувани от Службата за сътрудничество EuropeAid, които се прилагат и от други финансирани от ЕС международни организации.  
               
               
                  
                     (3)
                  
                        Република Австрия се ангажира да дари 170 000 EUR годишно за наем за офиси на Секретариата във Виена; не се отчитат други форми на участие в разходите за наем (нито вътрешното разпределение на средствата, нито други дарения)
               
               
                  
                     (4)
                  
                        Счетоводството е възложено на външен изпълнител от 2014 г. въз основа на разпоредбите на бюджетните процедури (член 41, параграф 2) . 
               
            
      
    ---documentbreak--- 
      
         
               ЕВРОПЕЙСКА КОМИСИЯ
            Брюксел, 19.11.2019
            COM(2019) 607 final
            2019/0269(NLE)
            Предложение за
            РЕШЕНИЕ НА СЪВЕТА 
            относно позицията, която трябва да се заеме от името на Европейския съюз в Съвета на министрите на Енергийната общност и в Постоянната група на високо равнище на Енергийната общност (Кишинев, 12 и 13 декември 2019 г.)
            
               
         
         
            
               Обяснителен меморандум
            
            
               1.Предмет на предложението
            
            
               Настоящото предложение се отнася до решението за формулиране на позицията, която трябва да се заеме от името на Съюза в Съвета на министрите на Енергийната общност и в Постоянната група на високо равнище (ПГВР) на Енергийната общност във връзка с някои актове, които тези два органа възнамеряват да приемат на 12 и 13 декември 2019 г. То включва и точки от дневния ред на тези два органа, които не попадат в обхвата на член 218, параграф 9 от ДФЕС, но за тях се изисква политическо одобрение от Съвета. 
            
            
               2.Контекст на предложението
            
            
               2.1.Договор за създаване на Енергийна общност
            
            
               Договорът за създаване на Енергийна общност („ДСЕО“) има за цел да създаде стабилна регулаторна и пазарна рамка и единно регулаторно пространство за търговия на мрежова енергия чрез прилагане в страните извън ЕС на частите от достиженията на правото на ЕС, по които има споразумение. Споразумението влезе в сила на 1 юли 2006 г. Европейският съюз е страна по ДСЕО
                  1
               . В ДСЕО страните извън ЕС са означени като „договарящите се страни“.
            
            
               2.2.Съвет на министрите и ПГВР на Енергийната общност
            
            
               Съветът на министрите осигурява постигане на целите, отразени в ДСЕО. Той предоставя общите политически насоки, предприема мерки и приема процедурни актове. Всяка страна има един глас, като Съветът на министрите действа по различни правила за гласуване в зависимост от темата. ЕС е една от деветте страни и има един глас, също в зависимост от обсъжданата тема.
            
            
               Гласуване с единодушие се прилага по отношение на предвидените актове, посочени по-долу в раздел 2.3., точки 1) и 3) (членове 73 и 74 от ДСЕО във връзка с член 88 от ДСЕО, член 92, параграф 1 от ДСЕО). 
            
            
               По отношение на предвидените други въпроси, изброени по-долу в раздел 2.4, точки 2 и 3) (член 83, член 87 от ДСЕО) се прилага мнозинство от две трети.
            
            
               Гласуване с обикновено мнозинство се прилага по отношение на предвидените актове, посочени по-долу в раздел 2.3., точка 2 (член 91, параграф 1, буква a) от ДСЕО).  
            
            
               На последно място, по отношение на предвидените актове, посочени по-долу в раздел 2.3., точка 4, както и на другия въпрос, посочен в раздел 2.4, точка 1, Съветът на министрите или ПГВР гласуват с мнозинство от подадените гласове, но в този случай ЕС няма право на глас (членове 80 и 81 от ДСЕО). 
            
            
               ПГВР е важен спомагателен орган към Съвета на министрите. Той може, наред с други задачи, да предприема мерки, в случай че е упълномощен за това от Съвета на министрите. ЕС е представен в ПГВР и има един глас. 
            
            
               В член 47 се предвижда: „Съветът на министрите осигурява постигане на целите, отразени в настоящия договор. Той: […] б) предприема мерки […]“. 
            
            
               В решението на Съвета на министрите на Енергийната общност D/2011/02/MC-EnC, с което се приема така нареченият „трети енергиен пакет“
                  2
               , се заявява в членове 27 и 28, че i) Енергийната общност полага усилия да прилага мрежови кодекси и основни насоки, приети от Европейската комисия в рамките на третия енергиен пакет, и ii) мрежови кодекси и основни насоки се приемат от Постоянната група на високо равнище. 
            
            
               2.3.Предвидени актове на Съвета на министрите и ПГВР
            
            
               На 13 декември 2019 г. Съветът на министрите, а на 12 декември 2019 г. ПГВР ще приемат по няколко акта. 
            
            
               Настоящото предложение за решение съгласно член 218, параграф 9 от ДФЕС се отнася до позицията, която трябва да бъде приета от името на Съюза по отношение на следните предвидени актове на Съвета на министрите: 
            
            
               (1)Решение за приемане на бюджета на Енергийната общност и финансовите вноски за периода 2020—2021 г.;
            
         
         
            
               (2)Решения по член 91, параграф 1 от ДСЕО за установяване на нарушение на ДСЕО в следните случаи:
            
            
               а)Решение 2019/…/Mc-EnC за неизпълнение от Сърбия на Договора за създаване на Енергийна общност по дело ECS-10/17
            
            
               б)Решение 2019/…/Mc-EnC за неизпълнение от Сърбия на Договора за създаване на Енергийна общност по дело ECS-13/17
            
            
               в)Решение 2019/…/Mc-EnC за неизпълнение от Косово*
                  3
                на Договора за създаване на Енергийна общност по дело ECS-6/18
            
            
            
               (3)Решения по член 92, параграф 1 от ДСЕО:
            
            
               а)Решение за налагане и удължаване на срока на мерките за Босна и Херцеговина съгласно член 92, параграф 1 от Договора за създаване на Енергийна общност по дела ECS-8/11 S, ECS-2/13 и ECS-6/16
            
            
               б)Решение за налагане и удължаване на срока на мерките за Република Сърбия съгласно член 92, параграф 1 от Договора за създаване на Енергийна общност по дела ECS-3/08 и ECS-9/13.
            
            
               Настоящото предложение за решение съгласно член 218, параграф 9 от ДФЕС се отнася до позицията, която трябва да бъде приета от името на Съюза по отношение на следните предвидени актове на ПГВР:
            
            
               (4)Решение на Постоянната група на високо равнище на Енергийната общност за прилагането на Регламент (ЕС) 312/2014 за установяване на Мрежов кодекс за балансиране на газопреносните мрежи. 
            
            
               Целта на предвидените актове на Съвета на министрите и ПГВР (по-долу наричани общо „предвидените актове“) е да се улесни постигането на целите на ДСЕО и работата на Секретариата на Енергийната общност във Виена, който, наред с другото, предоставя административна помощ на Съвета на министрите.
            
            
            
               2.4.Други въпроси в дневния ред
            
            
               За пълнота следва да се отбележи, че в допълнение на предвидените актове ще има и някои други въпроси в дневния ред на заседанията на Съвета на министрите и на ПГВР. Във връзка с тези въпроси Комисията възнамерява да изложи следните позиции от името на Съюза, както е отразено и в приложение 3 към настоящото предложение: 
            
            
            
               1.Общи политически насоки от 2019 г. относно целите за 2030 г. и неутралността по отношение на климата за Енергийната общност и нейните договарящи  страни 
            
            
               Сред основните цели на ДСЕО са създаването на интегриран и устойчив общоевропейски енергиен пазар, основан на стабилна регулаторна и пазарна рамка, която привлича инвестиции, необходими за икономическото развитие и социалната стабилност, подобряване на състоянието на околната среда, както и насърчаване на използването на енергия от възобновяеми източници. Тъй като енергийният сектор е един от основните източници на емисии на парникови газове и като се има предвид тясната обвързаност между енергийната политика и климата, е важно да се укрепи рамката на политиката относно енергийната ефективност, енергията от възобновяеми източници и емисиите на парникови газове в Енергийната общност. 
            
            
               Съветът на министрите на Енергийната общност прие Препоръка 2016/02/MC-EnC за подготовка за изпълнение на Регламент (ЕС) 525/2013 относно механизъм за мониторинг и докладване на емисиите на парникови газове и Препоръка 2018/01/MC-EnC за подготовка относно изготвянето на интегрирани национални планове за енергетиката и климата от договарящите страни на Енергийната общност.  
            
            
               Директивата за енергията от възобновяеми източници от 2009 г. и Директивата относно енергийната ефективност от 2012 г. бяха приети и станаха част от правния ред на Енергийната общност чрез решения на Съвета на министрите, като включват цел за 2020 г. за енергийната общност като цяло по отношение на енергийната ефективност (изразена като  първично енергопотребление  и крайно потребление на енергия) и специфични цели за 2020 г. за всяка договаряща се страна по отношение на енергията от възобновяеми източници.
            
            
               През ноември 2018 г. Съветът на министрите прие Общи политически насоки относно целите за 2030 г. за договарящите страни от Енергийната общност. Насоките представляваха политическия консенсус относно определянето на три различни цели за 2030 г. в областта на климата и енергетиката: цел за енергийна ефективност, цел за приноса на възобновяемите енергийни източници и цел за намаляване на емисиите на парникови газове. Тези цели следва да са в съответствие с целите на ЕС за 2030 г., да отразяват равностойната амбиция на договарящите се страни и да са съобразени със социално-икономическите различия, технологичното развитие и Парижкото споразумение относно изменението на климата. 
            
         
         
            
               Политическите споразумения, сключени от Съвета на Европейския съюз и Европейския парламент през 2018 г. и началото на 2019 г., дадоха възможност за влизане в сила от юни 2019 г. на всички правила, въведени от пакета „Чиста енергия за всички европейци“. Понастоящем в законодателството на ЕС са изцяло залегнали трите цели в областта на енергетиката и климата до 2030 г. за намаляване на емисиите на парникови газове с най-малко 40 % в сравнение с 1990 г., за най-малко 32,5 % енергийна ефективност и за поне 32 % енергия от възобновяеми източници.
            
            
               След приемането на Препоръка 2018/01/MC-EnC и с оглед на задълженията на договарящите страни в процеса на присъединяване към ЕС и ангажиментите им в рамките на Рамковата конвенция на ООН по изменение на климата (РКООНИК) и Парижкото споразумение, заедно с техните съответни национални приноси, на 13 декември 2019 г. Съветът на министрите на Енергийната общност ще продължи обсъждането на целите за енергийна ефективност, възобновяеми енергийни източници и намаляване на емисиите на парникови газове за 2030 г., които са също толкова амбициозни, колкото  целите за 2030 г. в Европейския съюз. 
            
            
               Проектът на общите политически насоки от 2019 г. относно целите за 2030 г. и неутралността по отношение на климата за Енергийната общност и нейните договарящи  страни ще представлява политическия консенсус, постигнат в рамките на Съвета на министрите, и ще предложи политически насоки за тяхното определяне. 
            
            
               От името на Европейския съюз Комисията възнамерява да подкрепи приемането на проекта на Общите политически насоки от 2019 г. Незначителни промени в проекта на Общите политически насоки от 2019 г. могат да бъдат одобрени от Комисията, с оглед на коментарите на договарящите страни от Енергийната общност преди или по време на заседанието на Съвета на министрите, без да е необходимо допълнително решение на Съвета.
            
            
            
               2.Годишен доклад за дейността на Енергийната общност за периода 2018—2019 г.
            
            
               От името на Европейския съюз Комисията възнамерява да подкрепи приемането на годишния доклад за 2018—2019 г.
            
            
               3.Освобождаване на директора от финансова отговорност за 2018 г. въз основа на одитния доклад за годината, приключила на 31 декември 2018 г., декларация за достоверност на одиторите и доклад на Бюджетния комитет 
            
            
               От името на Европейския съюз Комисията възнамерява да подкрепи приемане на освобождаването на директора от финансова отговорност за 2018 г.
            
            
               3.Позиция, която трябва да се заеме от името на Съюза
            
            
               3.1.Предвидени актове на Съвета на министрите
            
            
               3.1.1.Решение за приемане на бюджета на Енергийната общност за периода 2020—2021 г. и вноски на страните в бюджета
            
            
               В предложения процедурен акт на Съвета на министрите се предвижда общ бюджет от 4 812 073 EUR за всяка от годините 2020 и 2021. Това равнище беше фиксирано и за 2019 г. Следователно няма да има увеличение в сравнение с 2019 г. 
            
            
               В рамките на общия бюджет се предвиждат увеличения в някои области, като например свързаните с инфлацията корекции на заплатите на персонала (съответно с 2 % за 2020 и 2021 г.), създаването на две нови постоянни длъжности (една за нов експерт по пакета „Чиста енергия“ и друга за нов експерт по въпросите на околната среда) и увеличаването на разходите за наем на офис. Тези увеличения ще бъдат финансирани чрез преразпределение на други бюджетни средства и икономии. Освен това Енергийната общност ще се съсредоточи в по-голяма степен върху основните си задачи, както е определено в правната рамка на Енергийната общност.
            
            
               94,78% от общия бюджет ще се изплати от Европейския съюз, а останалата част е от страните по Договора за създаване на Енергийна общност извън ЕС. 
            
            
               Позицията, която трябва да се заеме от името на Съюза в Съвета на министрите, следва да бъде в полза на одобрение на решението за приемане на бюджета на Енергийната общност за периода 2020—2021 г. и вноските на страните в бюджета. 
            
            
            
               3.1.2.Решения по член 91, параграф 1 от ДСЕО за установяване на нарушение на ДСЕО в следните случаи:
            
            
               Процедурата за уреждане на спор е определена в дял ІІІ, глава 1 и дял ІV, глава 1 от Процедурния правилник за уреждане на спорове съгласно Договора
                  4
               .
            
            
               а)Решение 2019/…/Mc-EnC за неизпълнение от Сърбия на Договора за създаване на Енергийна общност по дело ECS-10/17
            
         
         
            
               Отделянето на операторите на преносни системи (ОПС) представлява една от основните концепции, залегнали в третия енергиен пакет. То изисква ефективното отделяне на дейностите по пренос на енергия от свързаните с производството и доставките интереси. В случай на сертифициране на ОПС, който се контролира от лице или лица от трета държава или трети държави, се прилага член 11 от Директивата
                  5
                за природния газ. В член 10 от Директивата за природния газ се предвижда, че преди дадено предприятие да бъде одобрено и определено за ОПС, то трябва да бъде сертифицирано. За да бъде сертифицирано, предприятието трябва да спазва изискванията за отделяне съгласно третия енергиен пакет, т.е. член 9 от Директивата за природния газ.
            
            
               Директивата за природния газ, както и Регламентът за природния газ
                  6
                бяха включени в достиженията на правото на Енергийната общност с Решение 2011/02/MC-EnC на Съвета на министрите от 6 октомври 2011 г.
            
            
               Секретариатът на Енергийната общност предварително установи, че като е сертифицирала „Югоросгаз-Транспорт“ по модела ISO, Република Сърбия не е изпълнила задълженията си по член 10, член 14, параграф 2, букви а),  б) и г), членове 15 и 11 от Директива 2009/73/ЕО, както и член 24 от Регламент (ЕО) 715/2009, както са включени в достиженията на правото на Енергийната общност. Поради това Секретариатът на Енергийната общност представи обосновано искане на Съвета на министрите.
            
            
               С оглед на фактите и аргументите, изложени в обоснованото искане, позицията, която трябва да се заеме от името на Съюза в Съвета на министрите, следва да бъде в полза на одобрение на решението за потвърждаване на наличието на нарушение по дело ECS-10/17.
            
            
               б)Решение 2019/…/Mc-EnC за неизпълнение от Сърбия на Договора за създаване на Енергийна общност по дело ECS-13/17
            
            
               Съгласно постановеното от Съда на Европейския съюз, достъпът на трети страни до преносните системи представлява „една от основните мерки“
                  7
               , които договарящите страни трябва да прилагат, за да изпълнят задълженията си по ДСЕО. Съгласно член 32, параграф 1 от Директивата за природния газ договарящите страни осигуряват прилагането на система за достъп на трети страни до преносната система за природен газ за всички потребители на системата, като този достъп се извършва обективно и без дискриминация въз основа на публикуваните тарифи. Член 16, параграфи 1 и 2 от Регламента за природния газ налагат на операторите на преносни системи задължението да предоставят на участниците на пазара максималния капацитет във всички важни точки, като се отчита целостта на системата и ефикасната експлоатация на мрежата, и да прилагат и публикуват недискриминационни и прозрачни механизми за разпределение на капацитет. Съгласно член 18, параграф 3 от Регламента за природния газ във връзка с точка 3.2(1), подточка а) от приложение I към него, важните точки включват всички входящи и изходящи точки към и от преносната мрежа за природен газ, експлоатирана от оператора на преносната система. Задълженията, свързани с достъпа на трети страни до системата за пренос на природен газ, произтичащи от достиженията на правото на Енергийната общност, бяха транспонирани в сръбското национално право със Закона за енергетиката и трябва да бъдат изпълнени от операторите на преносни системи в съответствие с правилника.
            
            
               Секретариатът на Енергийната общност счита, че Srbijagas, т.е. дружеството, което понастоящем действа като оператор на преносни системи за природен газ в Република Сърбия и отговаря за всички входни и изходни точки към/от газопреносната система на Сърбия, не е изпълнило тези задължения, като продължава едностранно да изключва капацитетите за трансграничен пренос на природен газ при входната точка Horgoš от откритите процедури за разпределяне на капацитет и по този начин не осигурява достъп на трети страни до съответната входяща точка. Освен това той поставя под въпрос, с оглед на неизпълнението от страна на сръбските органи, компетентни по отношение на налагането на съответните задължения, способността им действително да изпълняват тези функции.
            
            
               Секретариатът на Енергийната общност предварително установи, че поради необоснованото изключване от страна на Srbijagas на входната точка Horoš от неограничен и недискриминационен достъп на трети страни и от открити процедури за разпределяне на капацитет, Република Сърбия е в нарушение на член 32 от Директива 2009/73/ЕО и член 16 от Регламент (ЕО) 715/2009 и следователно не изпълнява задълженията си по членове 6, 10 и 11 от Договора за създаване на Енергийна общност. Поради това Секретариатът на Енергийната общност представи обосновано искане на Съвета на министрите.
            
            
               С оглед на фактите и аргументите, изложени в обоснованото искане, позицията, която трябва да се заеме от името на Съюза в Съвета на министрите, следва да бъде в полза на одобрение на решението за потвърждаване на наличието на нарушение по дело ECS-13/17. 
            
            
               Това одобрение обаче следва да се извърши, при условие че обосновката в обоснованото искане бъде променена чрез премахване на obiter dictum в точка (71) от него, която се отнася до възможна злоупотреба с господстващо положение.  Този obiter dictum не е от значение за установяването на наличието на нарушение в разглеждания случай и носи риск да се създаде правна несигурност. 
            
            
               в)Решение 2019/…/Mc-EnC за неизпълнение от Косово* на Договора за създаване на Енергийна общност по дело ECS-6/18
            
            
               Съгласно член 16, подточка iii) от ДСЕО, Директива 2001/80/ЕО
                  8
               , изменена с Решение 2013/05/MC-EnC на Съвета на министрите на Енергийната общност от 24 октомври 2013 г. и с Решение 2015/07/MC-EnC на Съвета на министрите на Енергийната общност от 16 октомври 2015 г. за изменение на Решение 2013/05/MC-EnC, е част от достиженията на правото на Енергийната общност в областта на околната среда. 
            
            
               Съгласно член 16, буква х) от ДСЕО, глава ІІІ, приложение V и член 72, параграфи 3 — 4 от Директива 2010/75/ЕС
                  9
               , изменена с Решение 2013/06/MC-EnC на Съвета на министрите на Енергийната общност от 24 октомври 2013 г., също е част от достиженията на правото на ЕС в областта на околната среда.
            
            
               В член 12 от ДСЕО се изисква всяка договаряща се страна да „прилага достиженията на правото на ЕС в областта на околната среда в съответствие с графика за прилагането на тези мерки, изложени в приложение II.“
            
            
               Секретариатът на Енергийната общност смята, че Косово* не е изпълнило задълженията си, свързани с транспонирането на разпоредбите на Директива 2001/80/ЕО (за съществуващи инсталации) и Директива 2010/75/ЕС (за нови инсталации) в националното законодателство и тяхното прилагане. Поради това неизпълнение нормите за допустими емисии в съответните разрешителни за петте съществуващи големи горивни инсталации в Косово* (три в електроцентрала „Косово А“ и две в „Косово Б“) също са по-високи от определените в Директива 2001/80/ЕО. Освен това Косово* планира изграждането на нова топлоелектрическа централа („Косова е Ре“) с нетна електрическа мощност от 450 MW. В съответствие с приложимото законодателство на Енергийната общност, тази електроцентрала би попаднал в категорията „нови инсталации“ съгласно Директива 2010/75/ЕС и нейните норми за допустими емисии трябва да бъдат определени в съответствие с нормите за допустими емисии, посочени в част 2 от приложение V към същата директива. При липсата на национално законодателство за транспониране на изискванията на Директива 2010/75/ЕС за нови инсталации в националното законодателство, нормите за допустими емисии на планираната нова топлоелектрическа централа не могат да бъдат определени по начин, съответстващ на законодателството на Енергийната общност. 
            
            
               Според Секретариата на Енергийната общност приложимата понастоящем правна рамка в Косово*, а именно Законът и административната инструкция за КПКЗ, не гарантира спазването на няколко разпоредби от Директива 2001/80/ЕО като определя неправилни нормите за допустими емисии или други параметри за определени замърсители в една или повече категории инсталации, попадащи в обхвата на директивата.
            
            
               По отношение на новите инсталации, според Секретариата на Енергийната общност Косово* не изпълнява задълженията си по член 2 от Решение 2013/06/MC-EnC във връзка с член 30, параграф 3 и част 2 от приложение V към Директива 2010/75/ЕС, като не е приело законовите, подзаконовите и административните разпоредби, необходими, за да се съобрази с глава III и приложение V към Директива 2010/75/ЕС, а именно като не е определило разпоредби за ограничаване на емисиите във въздуха от нови големи горивни инсталации или, във всеки случай, като не е съобщило текстовете им на Секретариата на Енергийната общност.
            
            
               Секретариатът на Енергийната общност предварително установи, че като не транспонира в националното законодателство и като не прилага разпоредбите на член 4, параграф 1 и член 4, параграф 3, както и части А от приложения III, IV, V, VI и VII към Директива 2001/80/ЕО и член 30, параграф 3, както и част 2 от приложение V към Директива 2010/75/ЕС, Косово* не е изпълнило задълженията си по Договора за създаване на Енергийна общност, и по-специално по членове 12 и 16 от него. Поради това Секретариатът на Енергийната общност представи обосновано искане на Съвета на министрите.
            
            
               С оглед на фактите и аргументите, изложени в обоснованото искане, позицията, която трябва да се заеме от името на Съюза в Съвета на министрите, следва да бъде в полза на одобрение на решението за потвърждаване на наличието на нарушение по дело ECS-6/18.
            
            
               3.1.3.Решения по член 92, параграф 1 от ДСЕО:
            
         
         
            
               а)Решение за налагане и удължаване на срока на мерките за Босна и Херцеговина съгласно член 92, параграф 1 от Договора за създаване на Енергийна общност по дела ECS-8/11, ECS-6/16 и ECS-2/13
            
            
               (i)Удължаване на срока на мерките, наложени на Босна и Херцеговина съгласно член 92, параграф 1 от Договора за създаване на Енергийна общност по дело ECS-8/11
            
            
               На 16 октомври 2015 г. Съветът на министрите прие Решение 2015/10/MC-EnC, като заяви, че Босна и Херцеговина не е изпълнила Решения 2013/04/MC-EnC и 2014/04/MC-EnC на Съвета на министрите по дело ECS-8/11 (във връзка с неспазването от страна на Босна и Херцеговина на третия енергиен пакет), за да поправи по този начин сериозните и системни нарушения, установени в тези решения. Съветът на министрите прие следните мерки съгласно член 92 от ДСЕО:
            
            
               ·временно беше преустановено правото на Босна и Херцеговина да участва при гласуването на мерки и процедурни актове, които се приемат съгласно раздел V, глава VI от Договора.
            
            
               ·беше изискано от Секретариата да преустанови временно прилагането на правилата му за възстановяване на разходите на представителите на Босна и Херцеговина за всички срещи, организирани от Енергийната общност.
            
            
               ·действието на мерките съгласно член 92 беше ограничено в рамките на една година. Въз основа на доклад на Секретариата, на следващата си среща през 2016 г. Съветът на министрите преразгледа ефективността и необходимостта от запазване на мерките.
            
            
               Тъй като Босна и Херцеговина не предприе никакви мерки за поправяне на нарушението, посочено в Решение 2016/02/MC-EnC, на 12 септември 2018 г. Секретариатът представи обосновано искане на Съвета на министрите съгласно член 92 от Договора. На 29 ноември 2018 г. Съветът на министрите прие Решение 2018/17/MC-EnC за удължаване на срока на мерките, наложени на Босна и Херцеговина, като заяви, че Босна и Херцеговина не е изпълнила Решения 2013/04/MC-EnC, 2014/04/MC-EnC, 2015/10/MC-EnC и 2016/16/MC-EnC на Съвета на министрите, за да поправи по този начин сериозните и системни нарушения, установени в тези решения. Съветът на министрите прие следните мерки съгласно член 92 от ДСЕО:
            
            
               ·Срокът на действие на мерките по член 92, наложени с член 2, параграф 2 от Решение 2015/10/MC-EnC и с член 3, параграф 1 от Решение 2016/16/MC-EnC, беше удължен с една година, ако в рамките на шест месеца от настоящото решение нарушенията, посочени в член 1 от настоящото решение, не са поправени.
            
            
               ·Освен това ще бъде преустановено правото на Босна и Херцеговина да участва при гласуването на мерки, приети съгласно раздел II от Договора, относно приемането на нови достижения на правото на ЕС в газовия сектор от всички институции на Енергийната общност, както и правото да участва при гласуването на мерки съгласно член 91 от Договора.
            
            
               ·Въз основа на доклад на Секретариата на срещата си през втората половина на 2019 г. Съветът на министрите ще преразгледа ефективността и необходимостта от запазване на мерките.
            
            
               ·Секретариатът се приканва да наблюдава спазването на мерките, предприети от Босна и Херцеговина във връзка с достиженията на правото на ЕС.
            
            
               Тъй като Босна и Херцеговина не предприе никакви мерки за поправяне на нарушението, посочено в Решение 2018/17/MC-EnC, на 8 октомври 2019 г. Секретариатът представи обосновано искане на Съвета на министрите съгласно член 92 от Договора. В своето обосновано искане Секретариатът поиска от Съвета на министрите да декларира, че:
            
            
               ·Босна и Херцеговина не е изпълнила Решения 2013/04/MC-EnC, 2014/04/MC-EnC, 2015/10/MC-EnC, 2016/16/MC-EnC и 2018/17/MC-EnC на Съвета на министрите, за да поправи по този начин сериозните и системни нарушения, установени в тези решения.
            
            
               ·Срокът на действие на мерките по член 92, наложени с член 2, параграф 2 от Решение 2015/10/MC-EnC, член 3, параграф 1 от Решение 2016/16/MC-EnC и член 2 от Решение 2018/17/MC-EnC е удължен с една година след приемането на мерките по време на срещата на Съвета на министрите през втората половина на 2020 г. 
            
            
               ·Освен това е прекратено правото на Босна и Херцеговина да участва при гласуването на решения по член 91 и 92 от Договора.
            
            
               ·Въз основа на доклад на Секретариата на срещата си през втората половина на 2020 г. Съветът на министрите ще преразгледа ефективността и необходимостта от запазване на мерките.
            
            
               Като се имат предвид системността и значимостта на установените нарушения, предложените мерки са подходящи и пропорционални. Следователно позицията, която ще бъде заета от името на Съюза в Съвета на министрите на Енергийната общност, следва да бъде за одобрение на проекта за решение.
            
            
               (ii)Налагане на мерки на Босна и Херцеговина съгласно член 92, параграф 1 от Договора за създаване на Енергийна общност по дело ECS-2/13
            
            
               На 14 октомври 2016 г. Съветът на министрите прие Решение 2016/03/MC-EnC по дело ECS-02/13 за установяване на нарушение на законодателството на Енергийната общност, като заяви, че като не е гарантирала, че тежките течни горива не се използват, ако съдържанието  на сяра в тях надхвърля 1,00 тегловни процента на цялата територия на страната, и като не е гарантирала, че газьоли не се използват, ако съдържанието на сяра в тях надхвърля 0,1 тегловни процента на цялата територия на страната, Босна и Херцеговина не е спазила член 3, параграф 1 и член 4, параграф 1 от Директива 1999/32/ЕО във връзка с член 16 от Договора.
            
            
               Тъй като Босна и Херцеговина не предприе никакви мерки за поправяне на нарушението, посочено в Решение 2016/03/MC-EnC, на 12 септември 2018 г. Секретариатът представи обосновано искане на Съвета на министрите за откриване на дело ECS-2/13 S съгласно член 92 от Договора. 
            
         
         
            
               Със своето Решение 2018/13/MC-EnC от 29 ноември 2018 г. Съветът на министрите установи сериозно и системно нарушение на законодателството на Енергийната общност, като заяви, че неизпълнението от страна на Босна и Херцеговина на Решение 2016/03/MC-EnC на Съвета на министрите за поправяне на нарушенията, посочени в това решение, представлява сериозно и системно нарушение по смисъла на член 92, параграф 1 от Договора, но отложи приемането на мерки съгласно член 92 от Договора за 2019 г. Същевременно Съветът на министрите реши, че Босна и Херцеговина следва да предприеме всички подходящи мерки за поправяне на нарушенията, установени в Решение 2016/03/MC-EnC на Съвета на министрите, в сътрудничество със Секретариата, и да докладва на Съвета на министрите през 2019 г. относно предприетите мерки за изпълнение. Освен това Секретариатът беше приканен да поиска мерки съгласно член 92 от Договора през 2019 г., ако Босна и Херцеговина не изпълни Решение 2016/03/MC-EnC на Съвета на министрите до 1 юли 2019 г.
            
            
               Тъй като Босна и Херцеговина не предприе никакви мерки за поправяне на нарушението, посочено в Решение 2018/13/MC-EnC, и положението по отношение на съответствието на националното законодателство на Босна и Херцеговина с Директива 1999/32/ЕО е продължило да бъде в нарушение на достиженията на правото на Енергийната общност, на 8 октомври 2019 г. Секретариатът представи на Съвета на министрите искане за постановяване на мерки съгласно член 92 от Договора. В своето обосновано искане Секретариатът поиска от Съвета на министрите да декларира, че:
            
            
               ·Босна и Херцеговина не е изпълнила Решения 2013/04/MC-EnC, 2014/04/MC-EnC, 2015/10/MC-EnC, 2016/16/MC-EnC и 2018/17/MC-EnC на Съвета на министрите, за да поправи по този начин сериозните и системни нарушения, установени в тези решения.
            
            
               ·Срокът на действие на мерките съгласно член 92, наложени с член 2, параграф 2 от Решение 2015/10/MC-EnC, член 3, параграф 1 от Решение 2016/16/MC-EnC и член 2 от Решение 2018/17/MC-EnC е удължен с една година след приемането на мерките по време на срещата на Съвета на министрите през втората половина на 2020 г. 
            
            
               ·Освен това е прекратено правото на Босна и Херцеговина да участва при гласуването на решения по член 91 и 92 от Договора.
            
            
               ·Въз основа на доклад на Секретариата на срещата си през втората половина на 2020 г. Съветът на министрите ще преразгледа ефективността и необходимостта от запазване на мерките.
            
            
               Следователно позицията, която ще бъде заета от името на Съюза в Съвета на министрите на Енергийната общност, следва да бъде за одобрение на проекта за решение. 
            
            
               (iii)Налагане на мерки на Босна и Херцеговина съгласно член 92, параграф 1 от Договора за създаване на Енергийна общност по дело ECS-6/16
            
            
               На 14 октомври 2016 г. Съветът на министрите прие Решение 2016/07/MC-EnC по дело ECS-06/16 за установяване на нарушение на законодателството на Енергийната общност, като заяви, че като не е приела и приложила з законовите, подзаконовите и административните разпоредби, необходими, за да се съобрази с Директива 2009/72/ЕО, Директива 2009/73/ЕО, Регламент (ЕО) № 714/2009 и Регламент (ЕО) № 715/2009, до 1 януари 2015 г., съгласно член 3, параграф 1 от Решение 2011/02/MC-EnC на Съвета на министрите, и като не е съобщила незабавно тези мерки на Секретариата, Босна и Херцеговина не е спазила членове 6 и 89 от Договора, както и член 3, параграфи 1 и 2 от Решение 2011/02/MC-EnC на Съвета на министрите.
            
            
               Тъй като Босна и Херцеговина не предприе никакви мерки за поправяне на нарушението, посочено в Решение 2016/07/MC-EnC, на 12 септември 2018 г. Секретариатът представи обосновано искане на Съвета на министрите за откриване на дело ECS-6/16 S съгласно член 92 от Договора.
            
            
               Със своето Решение 2018/16/MC-EnC от 29 ноември 2018 г. Съветът на министрите установи сериозно и системно нарушение на законодателството на Енергийната общност, като заяви, че неизпълнението от страна на Босна и Херцеговина на Решение 2016/07/MC-EnC на Съвета на министрите за поправяне на нарушенията, посочени в това решение, представлява сериозно и системно нарушение по смисъла на член 92, параграф 1 от Договора, но отложи приемането на мерки съгласно член 92 от Договора за 2019 г. Същевременно Съветът на министрите реши, че Босна и Херцеговина следва да предприеме всички подходящи мерки за поправяне на нарушенията, установени в Решение 2016/07/MC-EnC на Съвета на министрите, в сътрудничество със Секретариата, и да докладва на Съвета на министрите през 2019 г. относно предприетите мерки за изпълнение. Освен това Секретариатът беше приканен да поиска мерки съгласно член 92 от Договора през 2019 г., ако Босна и Херцеговина не изпълни Решение 2016/07/MC-EnC на Съвета на министрите до 1 юли 2019 г.
            
            
               Тъй като Босна и Херцеговина не предприе никакви мерки за поправяне на нарушението, посочено в Решение 2018/16/MC-EnC, и положението по отношение на спазването от страна на Босна и Херцеговина на споменатите по-горе задължения е продължило да бъде в нарушение на достиженията на правото на Енергийната общност, на 8 октомври 2019 г. Секретариатът представи на Съвета на министрите искане за постановяване на мерки съгласно член 92 от Договора. В своето обосновано искане Секретариатът поиска от Съвета на министрите да декларира, че:
            
            
               ·Босна и Херцеговина не е изпълнила Решения 2013/04/MC-EnC, 2014/04/MC-EnC, 2015/10/MC-EnC, 2016/16/MC-EnC и 2018/17/MC-EnC на Съвета на министрите, за да поправи по този начин сериозните и системни нарушения, установени в тези решения.
            
            
               ·Срокът на действие на мерките по член 92, наложени с член 2, параграф 2 от Решение 2015/10/MC-EnC, член 3, параграф 1 от Решение 2016/16/MC-EnC и член 2 от Решение 2018/17/MC-EnC е удължен с една година след приемането на мерките по време на срещата на Съвета на министрите през втората половина на 2020 г. 
            
            
               ·Освен това е прекратено правото на Босна и Херцеговина да участва при гласуването на решения по член 91 и 92 от Договора.
            
            
               ·Въз основа на доклад на Секретариата на срещата си през втората половина на 2020 г. Съветът на министрите ще преразгледа ефективността и необходимостта от запазване на мерките.
            
            
               Следователно позицията, която ще бъде заета от името на Съюза в Съвета на министрите на Енергийната общност, следва да бъде за одобрение на проекта за решение. 
            
            
               б)Решение за налагане и удължаване на срока на мерките за Република Сърбия съгласно член 92, параграф 1 от Договора за създаване на Енергийна общност по дела ECS-3/08 и ECS-9/13
            
            
               (jjj)Налагане на мерки на Република Сърбия съгласно член 92, параграф 1 от Договора за създаване на Енергийна общност по дело ECS-3/08
            
            
               На 14 октомври 2016 г. Съветът на министрите прие Решение 2016/02/MC-EnC по дело ECS-03/08 за установяване на нарушение на законодателството на Енергийната общност, като заяви, че Република Сърбия не е спазила член 6 от Регламент 1228/2003, като не е използвала приходите, произтичащи от разпределянето на капацитет на междусистемни връзки към Албания, Република Северна Македония и Черна гора за една или повече от целите, посочени в член 6, параграф 6 от регламента.
            
         
         
            
               От Република Сърбия беше изискано да предприеме всички необходими мерки за поправяне на установените нарушения и за гарантиране на спазването на законодателството на Енергийната общност до декември 2016 г., и да докладва редовно на Секретариата и на Постоянната група на високо равнище.
            
            
               Тъй като Република Сърбия не предприе никакви мерки за поправяне на нарушението, посочено в Решение 2016/02/MC-EnC, на 12 септември 2018 г. Секретариатът представи обосновано искане на Съвета на министрите за откриване на дело ECS-3/08 S съгласно член 92 от Договора.
            
            
               Със своето Решение 2018/12/MC-EnC от 29 ноември 2018 г. Съветът на министрите установи сериозно и системно нарушение на законодателството на Енергийната общност, като заяви, че освен ако Република Сърбия не поправи нарушенията, посочени в Решение 2016/02/MC-EnC на Съвета на министрите, в рамките на шест месеца от настоящото решение, неизпълнението от страна на Сърбия на Решение 2016/02/MC-EnC ще се разглежда като сериозно и системно нарушение по смисъла на член 92, параграф 1 от Договора, но отложи приемането на мерки съгласно член 92 от Договора за 2019 г. Същевременно Съветът на министрите реши, че Република Сърбия следва да предприеме всички подходящи мерки за поправяне на нарушенията, установени в Решение 2016/02/MC-EnC на Съвета на министрите, в сътрудничество със Секретариата, и да докладва на Съвета на министрите през 2019 г. относно предприетите мерки за изпълнение. Освен това Секретариатът беше приканен да поиска мерки съгласно член 92 от Договора през 2019 г., ако Република Сърбия не изпълни Решение 2016/02/MC-EnC на Съвета на министрите до 1 юли 2019 г.
            
            
               В рамките на срока от шест месеца от Решение 2018/12/MC-EnC Република Сърбия не поправи нарушенията, посочени в Решение 2016/02/MC-EnC на Съвета на министрите.
            
            
               Тъй като Република Сърбия не предприе никакви мерки за поправяне на нарушението, посочено в Решение 2018/12/MC-EnC, и положението по отношение на спазването от страна на Република Сърбия на задължението ѝ да използва приходите, произтичащи от разпределянето на междусистемен капацитет  към Албания, бившата югославска република Македония и Черна гора за една или повече от целите, посочени в член 6, параграф 6 от Регламент 1228/2003, остана в нарушение на достиженията на правото на Енергийната общност, на 8 октомври 2019 г. Секретариатът представи на Съвета на министрите искане за постановяване на мерки съгласно член 92 от Договора. В своето обосновано искане Секретариатът поиска от Съвета на министрите да декларира, че:
            
            
               ·Република Сърбия продължава да нарушава сериозно и системно задълженията си по смисъла на член 92, параграф 1 от Договора, както е установено от Съвета на министрите, като не изпълнява решенията на Съвета на министрите 
            
            
               –2016/02/MC-EnC от 14 октомври 2016 г. по дело ECS-3/08 и 2018/12/MC-EnC от 29 ноември 2018 г. по дело ECS-3/08 S, 
            
            
               –2014/03/MC-EnC от 23 септември 2014 г. по дело ECS-9/13 и 2016/17/MC-EnC от 14 октомври 2016 г. по дело ECS-9/13 S
            
            
               и не поправя нарушенията, установени в тях.
            
            
               ·Преустановява се правото на Република Сърбия да участва при гласуването на мерки и процедурни актове, които се приемат съгласно раздел V, глава VI от Договора, както и правото да участва при гласуването на решения по член 91 от Договора.  
            
            
               ·От Секретариата се изисква да преустанови временно прилагането на правилата му за възстановяване на разходите на представителите на Република Сърбия за всички срещи, организирани от Енергийната общност. 
            
            
               ·Европейския съюз, в съответствие с член 6 от Договора, се приканва да предприеме подходящи мерки за спиране на финансовата подкрепа, предоставяна на Сърбия в секторите от обхвата на Договора. 
            
            
               ·Действието на мерките, приети с настоящото решение, е ограничено до една година след приемането им на заседанието на Съвета на министрите през втората половина на 2019 г. Въз основа на доклад на Секретариата на следващата си среща през 2020 г. Съветът на министрите ще преразгледа ефективността и необходимостта от запазване на мерките. 
            
            
               ·Република Сърбия следва да предприеме всички подходящи мерки за поправяне на нарушенията, посочени в Решения 2016/02/MC-EnC и 2018/12/MC-EnC на Съвета на министрите по дела ECS-3/08 и ECS-3/08 S, и 2014/03/MC-EnC и 2016/17/MC-EnC по дела ECS-9/13 и ECS-9/13 S, в сътрудничество със Секретариата, и следва да докладва на Съвета на министрите през 2020 г. относно предприетите мерки за изпълнение.
            
            
               ·Секретариатът се приканва да следи за спазването на мерките, предприети от Република във връзка с достиженията на правото на ЕС.
            
            
               Следователно позицията, която ще бъде заета от името на Съюза в Съвета на министрите на Енергийната общност, следва да бъде за одобрение на проекта за решение.
            
            
               (ii)Удължаване на срока на мерките, наложени на Република Сърбия съгласно член 92, параграф 1 от Договора за създаване на Енергийна общност по дело ECS-9/13
            
            
               На 29 ноември 2018 г. Съветът на министрите се съгласи да удължи с още шест месеца срока, в който се очаква Република Сърбия да поправи нарушенията, посочени в решения 2014/03/MC-EnC и 2016/17/MC-EnC на Съвета на министрите по дело ECS-9/13 (във връзка с неспазването от страна на Република Сърбия на изискванията за отделяне на операторите на преносни системи за природен газ), за да поправи по този начин сериозните и системни нарушения, установени в тези решения.
            
            
               Тъй като Република Сърбия не предприе мерки за поправяне на нарушенията, посочени в Решения 2014/03/MC-EnC и 2016/17/MC-EnC, на 8 октомври 2019 г. Секретариатът представи обосновано искане на Съвета на министрите съгласно член 92 от Договора. В своето обосновано искане Секретариатът поиска от Съвета на министрите да декларира, че:
            
            
               ·правото на Република Сърбия да участва при гласуването на мерки и процедурни актове, които се приемат съгласно раздел V, глава VI от Договора, както и правото да участва при гласуването на решения по член 91 от Договора се преустановяват.  
            
         
         
            
               ·от Секретариата се изисква да преустанови временно прилагането на правилата му за възстановяване на разходите на представителите на Република Сърбия за всички срещи, организирани от Енергийната общност.  
            
            
               ·Европейския съюз, в съответствие с член 6 от Договора, се приканва да предприеме подходящи мерки за спиране на финансовата подкрепа, предоставяна на Сърбия в секторите от обхвата на Договора. 
            
            
               ·Действието на мерките, приети с настоящото решение, е ограничено до една година след приемането му.  
            
            
               Като се имат предвид системността и значимостта на установените нарушения, предложените мерки са подходящи и пропорционални. Следователно позицията, която ще бъде заета от името на Съюза в Съвета на министрите на Енергийната общност, следва да бъде за одобрение на проекта за решение.
            
            
               3.2.Предвидени актове на ПГВР
            
            
               Посоченият по-горе въпрос (раздел 2.3) изисква решение на ПГВР, в което позицията на Европейския съюз ще се изразява от представител на Европейската комисия. 
            
            
               През 2011 г. третият енергиен пакет на ЕС беше приет от Енергийната общност и бе създадена опростена процедура за приемането на мрежовите кодекси (МК) и основните насоки (ОН)
                  10
               .
            
            
               МК и ОН са набор от технически правила, имащи за цел хармонизиране и подобряване на управлението на трансграничните енергийни потоци. В Енергийната общност вече бяха приети определен брой МК и ОН на ЕС, включително ОН за природния газ относно процедури за управление на претоварването
                  11
               , МК за природния газ относно правила за оперативна съвместимост и обмен на данни
                  12
               , МК за електроенергията относно присъединяване към електроенергийната мрежа на производители на електроенергия
                  13
               , МК за електроенергията относно присъединяването на потребители
                  14
               , и МК за електроенергията относно присъединяване към електроенергийната мрежа на системи за ПТВН и модули от вида „електроенергиен парк“
                  15
               .
            
            
               През 2018 г. ПГВР прие мрежовите кодекси относно механизмите за разпределяне на капацитет в газопреносни системи
                  16
               и относно хармонизирани структури на тарифите за пренос на газ
                  17
               .
            
            
               Настоящото решение на ПГВР обхваща мрежовите кодекси, съдържащи се в Регламент (ЕС) 312/2014
                  18
               .
            
            
               Целта на Регламент (ЕС) 312/2014 на Комисията за установяване на Мрежов кодекс за балансиране на газопреносните мрежи е да се определят правилата за балансирането на пазара на газ, в т.ч. свързаните с мрежата правила за процедурите по заявяване, таксите при дисбаланс, процедурите по сетълмент във връзка с таксата при дневен дисбаланс и оперативното балансиране между мрежите на операторите на преносни системи.
            
            
               През април 2019 г. работната група ад хок на Енергийната общност, като извърши оценка на евентуалното приемане на МК за балансиране на пазара на газ, се споразумя за адаптирана версия на МК за „балансиране на газопреносните мрежи“.
            
            
               Въз основа на това позицията, която трябва да се заеме от името на Европейския съюз в рамките на ПГВР, следва да бъде да се одобри проектът на решение на ПГВР за прилагане на Регламент (ЕС) 312/2014 в Енергийната общност.
            
            
               4.Правно основание
            
            
               4.1.Процесуалноправно основание
            
            
               4.1.1.Принципи
            
            
               В член 218, параграф 9 от Договора за функционирането на Европейския съюз (ДФЕС) се предвижда приемането на решения за установяване на „позициите, които трябва да се заемат от името на Съюза в рамките на орган, създаден със споразумение, когато този орган има за задача да приема актове с правно действие, с изключение на актовете за допълнение или изменение на институционалната рамка на споразумението“.
            
            
               Понятието „актове с правно действие“ включва актове с правно действие по силата на нормите на международното право, които уреждат съответния орган. То включва и инструменти, които нямат обвързващ характер съгласно международното право, но са „годни да окажат съществено въздействие върху съдържанието на приеманата от законодателя на Съюза нормативна уредба“
                  19
               .
            
            
               4.1.2.Приложение в настоящия случай
            
            
               Съветът на министрите и ПГВР са органи, създадени със споразумение, а именно по силата на Договора за създаване на Енергийна общност.
            
         
         
            
               Актовете, които Съветът на министрите и ПГВР са приканени да приемат, представляват актове с правно действие. Предвиденият акт ще бъде обвързващ съгласно международното право в съответствие с член 76 от Договора за създаване на Енергийна общност, в съответствие с който решението е правно обвързващо спрямо тези, към които е адресирано. 
            
            
               Предвидените актове не допълват, нито изменят институционалната рамка на споразумението.
            
            
               Поради това процесуалноправното основание за предложеното решение е член 218, параграф 9 от ДФЕС.
            
            
               4.2.Материалноправно основание
            
            
               4.2.1.Принципи
            
            
               Материалноправното основание за дадено решение съгласно член 218, параграф 9 от ДФЕС зависи преди всичко от целта и съдържанието на предвидения акт, във връзка с който се заема позиция от името на Съюза. Ако предвиденият акт преследва две цели или се състои от две части и ако едната от целите или частите може да се определи като основна, докато другата е само акцесорна, решението съгласно член 218, параграф 9 от ДФЕС трябва да се основава на едно-единствено материалноправно основание, а именно на изискваното от основната или преобладаващата цел или част.
            
            
               4.2.2.Приложение в настоящия случай
            
            
               Основната цел и съдържание на предвидения акт са свързани с енергетиката.
            
            
               Поради това материалноправното основание за предложеното решение е член 194 от ДФЕС.
            
            
            
               4.3.Заключение
            
            
               Правното основание за предложеното решение следва да бъде член 194 във връзка с член 218, параграф 9 от ДФЕС.
            
            
            
               2019/0269 (NLE)
            
            
               Предложение за
            
            
               РЕШЕНИЕ НА СЪВЕТА
            
            
               относно позицията, която трябва да се заеме от името на Европейския съюз в Съвета на министрите на Енергийната общност и в Постоянната група на високо равнище на Енергийната общност (Кишинев, 12 и 13 декември 2019 г.)
            
            
               СЪВЕТЪТ НА ЕВРОПЕЙСКИЯ СЪЮЗ,
            
            
               като взе предвид Договора за функционирането на Европейския съюз, и по-специално член 194 във връзка с член 218, параграф 9 от него,
            
            
               като взе предвид предложението на Европейската комисия,
            
         
         
            
               като има предвид, че:
            
            
               (1)Договорът за създаване на Енергийна общност („Договорът“) бе сключен от Съюза с Решение 2006/500/ЕК на Съвета от 29 май 2006 г.
                  20
                и влезе в сила на 1 юли 2006 г.
            
            
               (2)Съгласно членове 47 и 76 от Договора Съветът на министрите може да приема мерки под формата на решение или препоръка.
            
            
               (3)Съветът на министрите, по време на своето 17-то заседание на 13 декември 2019 г., се очаква да приеме няколко акта, посочени в приложение 1 към настоящото решение.
            
            
               (4)Постоянната група на високо равнище, по време на своето 55-то заседание на 12 декември 2019 г., се очаква да приеме акта, посочен в приложение 2 към настоящото решение.
            
            
               (5)Целесъобразно е да се установи позицията, която трябва да се заеме от името на Съюза в Съвета на министрите и Постоянната група на високо равнище, тъй като предвидените актове ще имат правно действие за Съюза.
            
            
               (6)Целта на предвидените актове е да се улесни постигането на целите на Договора и работата на Секретариата на Енергийната общност във Виена, който, наред с другото, предоставя административна помощ на Съвета на министрите.
            
            
            
               ПРИЕ НАСТОЯЩОТО РЕШЕНИЕ:
            
            
               Член 1
            
            
               Позицията, която трябва да се заеме от името на Съюза на 17-ото заседание на Съвета на министрите, което ще се проведе в Кишинев на 13 декември 2019 г., относно въпросите, попадащи в обхвата на член 218, параграф 9 от ДФЕС, е изложена в приложение 1 към настоящото решение.
            
            
               Член 2
            
            
               Позицията, която трябва да се заеме от името на Съюза на 55-ото заседание на Постоянната група на високо равнище, което ще се проведе в Кишинев на 12 декември 2019 г., относно въпросите, попадащи в обхвата на член 218, параграф 9 от ДФЕС, е изложена в приложение 2 към настоящото решение.
            
            
               Член 3
            
            
               Адресат на настоящото решение е Комисията.
            
            
            
               Съставено в Брюксел на […] година.
            
            
               
                     За Съвета
               
               
                     Председател
               
            
         
         
            
                  
                     (1)
                  
                        OВ L 198, 20.7.2006 г., стp. 15.
               
               
                  
                     (2)
                  
                        Директива 2009/72/ЕО, Директива 2009/73/ЕО, Регламент (ЕО) № 714/2009 и Регламент (ЕО) № 715/2009.
               
               
                  
                     (3)
                  
                        *Това название не засяга позициите по отношение на статута и е съобразено с Резолюция 1244/1999 на Съвета за сигурност на ООН и становището на Международния съд относно обявяването на независимост от страна на Косово
               
               
                  
                     (4)
                  
                        Процедурен акт 2008/01/MC-EnC относно Процедурен правилник за уреждане на спорове съгласно Договора, изменен с процедурен акт 2015/04/MC-EnC от 16 октомври 2015 г. за изменение на процедурен акт 2008/01/MC-EnC от 27 юни 2008 г. относно Процедурен правилник за уреждане на спорове съгласно Договора.
               
               
                  
                     (5)
                  
                        Директива 2009/73/ЕО на Европейския парламент и на Съвета от 13 юли 2009 г. относно общите правила за вътрешния пазар на природен газ и за отмяна на Директива 2003/55/ЕО.
               
               
                  
                     (6)
                  
                        Регламент (ЕО) № 715/2009 на Европейския парламент и на Съвета от 13 юли 2009 г. относно условията за достъп до газопреносни мрежи за природен газ и за отмяна на Регламент (ЕО) № 1775/2005.
               
               
                  
                     (7)
                  
                        Решение на Съда на ЕС от 22 май 2008 г., citiworks AG, C-439/06, ECLI:EU:C:2008:298, т. 44; решение на Съда на ЕС от 9 октомври 2008 г., Sabatauskas и други, C-239/07, ECLI:EU:C:2008:551, т. 33; решение на Съда на ЕС от 29 септември 2016 г., Essent Belgium NV, C-492/14, ECLI:EU:C:2016:732, т. 76
               
               
                  
                     (8)
                  
                        Директива 2001/80/ЕО на Европейския парламент и на Съвета от 23 октомври 2001 г. за ограничаване на емисиите на определени замърсители във въздуха, изпускани от големи горивни инсталации.
               
               
                  
                     (9)
                  
                        Директива 2010/75/ЕС на Европейския парламент и на Съвета от 24 ноември 2010 г. относно емисиите от промишлеността (комплексно предотвратяване и контрол на замърсяването).
               
               
                  
                     (10)
                  
                        Процедурен акт 01/2012/PHLG-EnC
               
               
                  
                     (11)
                  
                        Решение 2018/01/PHLG-EnC  
               
               
                  
                     (12)
                  
                        Решение 2018/02/PHLG-EnC  
               
               
                  
                     (13)
                  
                        Решение 2018/03/PHLG-EnC  
               
               
                  
                     (14)
                  
                        Решение 2018/05/PHLG-EnC  
               
               
                  
                     (15)
                  
                        Решение 2018/04/PHLG-EnC  
               
               
                  
                     (16)
                  
                        Решение 2018/06/PHLG-EnC
               
               
                  
                     (17)
                  
                        Решение 2018/07/PHLG-EnC
               
               
                  
                     (18)
                  
                        Регламент (ЕС) № 312/2014 на Комисията от 26 март 2014 г. за установяване на Мрежов кодекс за балансиране на газопреносните мрежи, ОВ L 91, 27.3.2014 г., стр. 15—35.
               
               
                  
                     (19)
                  
                        Решение на Съда на Европейския съюз от 7 октомври 2014 г., Германия/Съвет, C-399/12, ECLI:EU:C:2014:2258, т. 61—64. 
               
               
                  
                     (20)
                  
                        OВ L 198, 20.7.2006 г., стp. 15.